Kaka Onego Wabed gi Ng’at ma Ogol ei Kanyakla | Hera mar Nyasaye\n“Ritreuru e Hera mar Nyasaye”\nSOM E Acholi Afrikaans Albanian Altai Amharic Arabic Armenian Armenian (Ma Imbo) Assamese Azerbaijani Azerbaijani (Cyrillic) Baoule Bashkir Bassa (Cameroon) Batak (Toba) Bengali Bicol Bislama Bissau Guinean Creole Bolivian Bulgarian Cakchiquel (Central) Cambodian Catalan Cebuano Chavacano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinyanja Croatian Czech Dangme Danish Dhok mar Ranyisi ma Australian Dhok mar Ranyisi ma Brazilian Dhok mar Ranyisi ma Chilean Dhok mar Ranyisi ma Colombian Dhok mar Ranyisi ma Ecuadorian Dhok mar Ranyisi ma Finnish Dhok mar Ranyisi ma Ingresa Dhok mar Ranyisi ma Japanese Dhok mar Ranyisi ma Korean Dhok mar Ranyisi ma Mexican Dhok mar Ranyisi ma Peruvian Dhok mar Ranyisi ma Polish Dhok mar Ranyisi ma Russian Dhok mar Ranyisi ma Spanish Dhok mar Ranyisi ma Venezuelan Dhok mar ranyisi ma Amerka Dhok mar ranyisi ma Argentinian Dholuo Douala Drehu Dutch Efik Estonian Ewe Faroese Fijian Finnish Ga Garifuna Georgian German Greek Greenlandik Guarani Gujarati Guna Haitian Creole Hausa Hebrew Hiligaynon Hindi Hmong (White) Hungarian Iban Ibanag Icelandic Igbo Iloko Indonesian Japanese Jula Kabiye Kachin Kannada Kazakh Kekchi Kikuyu Kiluba Kimbundu Kinyarwanda Kirghiz Kiribati Kirundi Kisi Kisungu Kongo Korean Kosraean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Laotian Lithuanian Lomwe Low German Luganda Lukhonzo Macedonia Macua Malagasy Malay Malayalam Mam Mambwe-Lungu Mapundugun Marathi Mauritian Creole Mazatec (Huautla) Mbunda Mixe Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Nothern Puebla) Ndau Ndebele Ndebele (Zimbabwe) Ndonga Ngabere Ngangela Niuean Norwegian Nyaneka Nyungwe Nzema Oromo Ossetian Otomi Palauan Pangasinan Papiamento (Curacao) Persian Polish Ponapean Portuguese Portuguese (Portugal) Punjabi Quebec (Ancash) Quechua (Ayacucho) Quechua (Bolivia) Quechua (Cuzco) Quiche Rarontongan Romanian Rotuman Runyankore Russian Rutoro Samoan Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Sinhala Slovak Slovenian Solomon Islands Pidgin Spanish Sranantongo Swahili Swati Swedish Tahitian Tajiki Tamil Tankarana Tarascan Tatar Tetun Dili Thai Tigrinya Tiv Tlapanec Tojalabal Totonac Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uzbek Venda Vezo Wallisian Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nKaka Onego Wabed gi Ng’at ma Ogol ei Kanyakla\nWawinjo malit ahinya ka ogol ng’at ma wat kata ma osiepwa ei kanyakla nikech otimo richo to otamore lokore. Gima wabiro timo kaluwore gi chik ma Muma chiwo kuom wachni biro nyiso okang’ ma waherogo Nyasaye kod kaka wariwo lwedo gadier chenro mare. * Par ane penjo moko kuom wachni.\nEre kaka onego wabed gi ng’at mogol ei kanyakla? Muma wacho kama: “Kik uwuothi kod ng’at miluongo ni owadu ka en ng’at ma terore, kata jagombo, kata ng’a ma lamo nyiseche manono, kata jayenyo, kata jamer, kata jamecho; kik uchiem ngang’ kod ng’at ma kama.” (1 Jo Korintho 5:11) Kuom ng’ato ang’ata ma ‘ok sik e puonj Kristo,’ wasomo kama: “Kik urwake e odu, kata kik umose; nikech ng’a ma mose lalore gi tichne maricho.” (2 Johana 9-11) Ok wariwre e weche mag lamo kod joma ogol ei kanyakla kata ok wariwre kodgi e weche mag mor. Ohinga mar Jarito ma Septemba 15, 1981 (Ingresa), ite mar 25, nowacho kama: “Moso amosa ng’ato ni ‘Misawa’ nyalo bedo okang’ mokwongo mar chako mbaka kata osiep. Be wadwaro kawo okang’ mokwongono gi ng’at ma ogol ei kanyakla?”\nBe ochuno ni kik wariwre kodgi chuth? Ee, kendo gik momiyo thoth. Mokwongo, omulo wach riwo Nyasaye lwedo kaachiel gi Wachne. Wawinjo chik Jehova ok mana e seche ma timo kamano yotnwa, to bende sama timo mano nenore ni tek. Hero Nyasaye ema miyo warito chikne duto, ka wang’eyo ni en ja adier kendo jahera kendo ni chikene konyowa ahinya. (Isaiah 48:17; 1 Johana 5:3) Mar ariyo, weyo riwruok gi joricho ma ok lokre ritowa kaachiel kod kanyakla duto mondo kik waketh winjruokwa gi Nyasaye kod timbewa, kendo rito nying maber mar kanyakla. (1 Jo Korintho 5:6, 7) Mar adek, chung’wa motegno kuom rito puonj mag Muma nyalo bende konyo ng’at mogol ei kanyaklano. Kuom riwo lwedo bura ma jodongo ong’ado, wanyalo mulo chuny jaketho ma ok oserwako kony ma jodongo temo miye kata sechego. Wito osiep maber gi jogo mohero nyalo konye mondo ‘parone oduogi,’ one rach mar gima notimo, kendo okaw okang’ mag duogo ir Jehova.—Luka 15:17.\nTo nade ka achiel kuom wedeni ema ogol ei kanyakla? E kinde machalo kamano, tudruok machiegni ahinya kaka joot nyalo bedo tem mar riwo chike Jehova lwedo. Ere kaka onego wabed gi ng’ama wat ma ogol ei kanyakla? Ok wanyal wuoyo kae kuom gigo duto manyalo timore, kata kamano, wane ane weche ariyo madongo kuomgi.\nSeche moko, ng’at mogol ei kanyaklano nyalo bedo ni pod odak e ot achiel gi joodgi kaka achiel kuom joodno. Bedo ni ogole ei kanyakla ok keth wat gi joodgi, weche ma pile mag joot nyalo mana dhi nyime. Kata kamano, kuom timne, jalo oseyiero ng’ado tudruokne gi joodgi ma Jokristo kuom wach lamo Nyasaye. Omiyo joot mamoko ok nyal riwore kode e weche mag lamo Nyasaye. Kuom ranyisi, ka jalo mogol ei kanyakla nitie seche ma itimo puonjruok mar Muma kaka joot, en ok obi riwore kodgi e puonjruokno. Kata kamano, kapo ni jal mogol ei kanyaklano en nyathi ma pod tin, jonyuolne pod nigi ting’ mar puonje kendo rieye. Kuom mano, jonyuol ma johera nyalo timo chenro mondo gipuonjre Muma gi nyathino. *—Ngeche 6:20-22; 29:17.\nE weche mamoko, ng’at ma wat mogol okono nyalo bedo ni odak kamachielo mopogore gi joodgi. Kata obedo ni wach moro mochuno nyalo miyo joot orom kode kadichiel, mano onego otimre mana e kinde manok. Joot ma Jokristo mariwo Jehova lwedo ok onego tem dwaro bedo gi weche manyalo miyo gitudre gi watgi ma ogol ei kanyakla ma ok odak kodgi e ot achiel. Kar timo mano, nikech giriwo Jehova kaachiel gi riwruok mar ogandane lwedo, gimako motegno chenro mochiw e Ndiko mar golo ei kanyakla joma otimo richo. Gitimo kamano nikech gidwaro konyo ng’at mokethono mondo oyud ber kuom kum momiye. *—Jo Hibrania 12:11.\n^ par. 1 Puonj mag Muma kuom wachni tiyo bende kuom ng’at ma oweyo kanyakla kende owuon.\n^ par. 2 Mondo iyud weche momedore kuom wach nyithindo matindo mogol ei kanyakla to pod odak gi jonyuolgi e ot achiel, ne Ohinga mar Jarito ma Oktoba 1, 2001 (Swahili), ite mag 16-17, kod Novemba 15, 1988 (Ingresa), ite mar 20.\n^ par. 3 Mondo iyud weche momedore kuom kaka onego itim ne wede mogol ei kanyakla, ne puonj mowuok e Ndiko mayudore e Ohinga mar Jarito ma April 15, 1988 (Ingresa), ite mag 26-31, kod ma Septemba 15, 1981 (Ingresa), ite mag 26-31.\nSULA 1 Tiend “Hero Nyasaye”\nSULA MAR 2 Ere Kaka Inyalo Siko Ka In Gi Chuny Maler?\nSULA MAR 3 Heruru Joma Nyasaye Ohero\nSULA MAR 4 Ang’o Momiyo Onego Wanyis Luor Ni Jogo ma Omi Loch?\nSULA MAR 5 Kaka Wanyalo Bedo Mopogore gi Piny\nSULA MAR 6 Kaka Wanyalo Yiero Yore mag Mor Mowinjore\nSULA MAR 7 Be Ikawo Ngima ka Gima Duong’ Kaka Nyasaye Kawe?\nSULA MAR 8 Nyasaye Ohero Joma Ler\nCHAPTER 9 “Weuru Terruok”\nSULA MAR 10 Kend En Mich Moa Kuom Nyasaye ma Jahera\nSULA MAR 11 ‘Kend Mondo Omi Duong’’\nSULA MAR 12 Wach Weche ‘Mabeyo Kendo ma Gedo’\nSULA MAR 13 Nyasi Ma Ok Mor Nyasaye\nSULA MAR 14 Bed Makare e Weche Duto\nSULA MAR 15 Bed Mamor Kuom Tiyo Matek\nSULA MAR 16 Tamuru Jachien kod Wuondne Mariek\nSULA MAR 17 “Geroreuru Kuom Yieu Maler Moloyo”\nAPENDIKS Kaka Onego Wabed gi Ng’at ma Ogol ei Kanyakla\nAPENDIKS Umo Wich Dwarore Kinde Mage, Kendo Nikech Ang’o?\nAPENDIKS Goyo Salut Ne Bendera, Goyo Ombulu, kod Tije Chiwruok mag Oganda\nAPENDIKS Gik Mawuok Kuom Ng’injo Maloso Remo kod Yore mag Yeng’o\nAPENDIKS Lo Tim mar Tugo Duong’ni e Tieko Gombo mar Nindruok\nAPENDIKS Kaka Muma Neno Wach Ketho Kend Chuth kod Pogo Dak\nAPENDIKS Tieko Ywaruok Mabedoe e Weche Ohala\nText Yore mag golo buge mag digital “Ritreuru e Hera mar Nyasaye”\nPenjo Moa Kuom Josombwa—Agost 2013


1 Korintho 5 - Holy Bible [Luo Bible 2020] - (1Kor 5)\n1 Korintho 5\nWachore e lela ni nitie terruok e dieru, kendo ni en kit terruok ma kata jopiny ok tim; nikech ngʼato terore gi chi wuon.\nTo bende pod usungoru asunga! Donge onego bed ni upongʼ gi kuyo mondo ugol oko ngʼat matimo kamano e dieru?\nKata obedo ni aonge kodu kuno e ringruok, to ngʼeuru ni an kodu kuom chuny. An to asengʼadone ngʼat matimo tim marachno bura, mana ka gima ne an kodu kuno.\nKa uchokoru e nying Ruodhwa Yesu, kendo an kodu kuom chuny, kendo teko mar Ruodhwa Yesu bende ni kodu,\nto keturu ngʼatni e lwet Satan mondo ringre mohero richono okethi, to chunye to mondo oresi chiengʼ biro Ruoth.\nSungau ok ber. Donge ungʼeyo ni thowi matin kende oromo kuodo mogo modwal duto?\nGoluru thowi machon-no oko e dieru mondo ubed maler chutho, eka unubed ka mogo modwal manyien ma ok oketie thowi, nimar kamano e kaka uchalo. Kristo, ma en nyarombowa mar Pasaka, osetimgo misango.\nEmomiyo koro watimuru sawo, ok gi thowi machon mar himruok kod timbe maricho, to watime gi makati ma ok oketie thowi, ma en makati mar wuotho e ler kod adiera.\nNe asendikonu e barupa motelo ni kik ubedi e kanyakla mar joma terore.\nOk awuo kuom jopiny mapok oyie ma terore, kata ma jowuoro, kata ma jomecho, kata malamo nyiseche manono, nikech mano to dichunwa ni wadar e pinyni.\nDonge ok en tichna mondo angʼad bura ne joma ok jo-Kristo? Donge joma osebedo e kanyakla mar joma oyie ema onego ungʼadnigi bura?\nNyasaye biro ngʼado bura ni joma ni oko, omiyo riemburu jarichono oa e dieru.\n1 Korintho 5:1\n1 Korintho 5:2\n1 Korintho 5:3\n1 Korintho 5:4\n1 Korintho 5:5\n1 Korintho 5:6\n1 Korintho 5:7\n1 Korintho 5:8\n1 Korintho 5:9\n1 Korintho 5:10\n1 Korintho 5:12\n1 Korintho 5:13


1 Weche mag Ndalo 24 - Holy Bible [Luo Bible 2020] - (1WeN 24)\n1 Weche mag Ndalo 24\nMagi e migepe mag yawuot Harun. Yawuot Harun ne gin: Nadab, Abihu, Eliazar kod Ithamar.\nTo Nadab kod Abihu notho motelone wuon-gi kendo ne gionge gi yawuowi; omiyo Eliazar kod Ithamar ema ne otiyo kaka jodolo.\nDaudi nopogogi e migepe kaluwore kaka nopognigi tich kikonye gi Zadok ma nyakwar Eliazar kod Ahimelek ma nyakwar Ithamar.\nJotelo mangʼeny nonwangʼ e nyikwa Eliazar moloyo nyikwa Ithamar kendo nopog-gi kaluwore gi tichgi. Jotend anywola apar gauchiel nowuok kuom nyikwa, Eliazar to gi jotend anywola aboro nowuok kuom nyikwa Ithamar.\nNegipogogi maonge dewo wangʼ ka gigoyo ombulu nikech ne nitie jotelo mag kama ler mar lemo, to gi mag Nyasaye e kind nyikwa Eliazar kod Ithamar.\nJagoro Shemaya wuod Nethanel ma ja-Lawi nondiko nying-gi e nyim ruoth, to gi jotelo, ne gin Zadok jadolo, Ahimelek wuod Abiathar kod jotend anywola mag jodolo kod mag jo-Lawi ka gikawo ngʼato achiel koa e anywola mar Eliazar, to machielo koa e anywola mar Ithamar.\nOmbulu mokwongo nolwar ne Jehoyarib, to mar ariyo ne Jedaya,\nmar adek ne Harim, to mar angʼwen ne Seorim,\nmar abich ne Malkija, to mar auchiel ne Mijamin,\nmar abiriyo ne Hakoz, to mar aboro ne Abija,\nmar ochiko ne Jeshua, to mar apar ne Shekania,\nmar apar gachiel ne Eliashib, to mar apar gariyo ne Jakim,\nmar apar gadek ne Hupa, to mar apar gangʼwen ne Jeshebeab,\nmar apar gabich ne Bilga, to mar apar gauchiel ne Imer,\nmar apar gabiriyo ne Hezir, to mar apar gaboro ne Hapizez,\nmar apar gochiko ne Pethahia, to mar piero ariyo ne Jehezkel,\nmar piero ariyo gachiel ne Jakin, to mar piero ariyo gariyo ne Gamul,\nmar piero ariyo gadek ne Delaya to mar piero ariyo gangʼwen ne Mazia.\nMa e kaka nochan-gi mondo giti kane gidonjo e hekalu mar Jehova Nyasaye kaluwore gi chike mane Jehova Nyasaye ma Nyasach Israel nochiko Harun kwargi.\nNyikwa Lawi mamoko e magi: Koa kuom yawuot Amram noyier Shubael; koa kuom yawuot Shubael noyier Jedeya.\nKoa kuom yawuot Rehabia noyier Ishia mokwongo.\nKoa kuom Izhar noyier Shelomoth; koa kuom yawuot Shelomoth noyier Jahath.\nYawuot Hebron mane oyier ne gin: Jeria mokwongo, mar ariyo Amaria, mar adek Jahaziel kod mar angʼwen Jekameam.\nWuod Uziel mane oyier ne en, Mika, to kuom yawuot Mika noyier Shamir.\nOwadgi Mika mane oyier ne en Ishia, to kuom yawuot Ishia noyier Zekaria.\nYawuot Merari mane oyier ne gin: Mali kod Mushi. To kuom yawuot Jazia noyier Beno.\nKuom yawuot Merari: noyier Jazia: to kuom yawuot Jazia noyier Beno, Shoham, Zakur kod Ibri.\nKoa kuom Mali noyier Eliazar mane ok onywolo yawuowi.\nKoa kuom Kish, noyier wuod Kish miluongo ni Jeramel.\nKoa kuom yawuot Mushi noyier Mali, Eder kod Jerimoth. Magi e jo-Lawi mane oyier kaluwore gi anywolagi.\nGin bende negigoyo ombulu mana kaka jowetegi ma nyikwa Harun notimo e nyim Ruoth Daudi kod Zadok, Ahimelek kaachiel gi jotelo mag anywola mag jodolo kod jo-Lawi. Jomadongo notimnegi mana machalre gi jomatindo.\n1 Weche mag Ndalo 24:1\n1 Weche mag Ndalo 24:2\n1 Weche mag Ndalo 24:3\n1 Weche mag Ndalo 24:4\n1 Weche mag Ndalo 24:5\n1 Weche mag Ndalo 24:6\n1 Weche mag Ndalo 24:7\n1 Weche mag Ndalo 24:8\n1 Weche mag Ndalo 24:9\n1 Weche mag Ndalo 24:10\n1 Weche mag Ndalo 24:11\n1 Weche mag Ndalo 24:12\n1 Weche mag Ndalo 24:13\n1 Weche mag Ndalo 24:14\n1 Weche mag Ndalo 24:15\n1 Weche mag Ndalo 24:16\n1 Weche mag Ndalo 24:17\n1 Weche mag Ndalo 24:18\n1 Weche mag Ndalo 24:19\n1 Weche mag Ndalo 24:20\n1 Weche mag Ndalo 24:21\n1 Weche mag Ndalo 24:22\n1 Weche mag Ndalo 24:23\n1 Weche mag Ndalo 24:24\n1 Weche mag Ndalo 24:25\n1 Weche mag Ndalo 24:26\n1 Weche mag Ndalo 24:27\n1 Weche mag Ndalo 24:28\n1 Weche mag Ndalo 24:29\n1 Weche mag Ndalo 24:30\n1 Weche mag Ndalo 24:31


1 Weche mag Ndalo 21 - Holy Bible [Luo Bible 2020] - (1WeN 21)\n1 Weche mag Ndalo 21\nSatan ne dwaro hinyo jo-Israel omiyo nosundo Daudi mondo okwan jo-Israel.\nDaudi nowachone Joab kaachiel gi jotend jolweny niya, “Dhiuru kendo ukwan jo-Israel kochakore Bersheba nyaka chop Dan, bangʼe to inyisa kar rombgi mondo mi angʼe ni gin ji adi.”\nTo Joab nodwoke niya, “Mad Jehova Nyasaye med jolweny madirom nyadi mia achiel. Ruodha kendo jatenda, to donge gin duto gin jo-ruoth? To en angʼo momiyo ruoth ma en ruodha didwar timo richo machal kama ni Israel?”\nKata kamano ruoth notamo Joab omiyo Joab nowuok modhi e piny jo-Israel duto, bangʼe noduogo Jerusalem.\nJoab nokelo ne Daudi kar kwan jolweny kama: Kuom jo-Israel ne nitie ji tara achiel gi alufu mia achiel mane nyalo tingʼo ligangla koriwore gi jo-Juda alufu mia angʼwen gi piero abiriyo.\nTo Joab ne ok okwano jo-Lawi kod jo-Benjamin nikech nosin gi chik ruoth.\nChikni ne rach ahinya e nyim wangʼ Nyasaye omiyo nokumo jo-Israel.\nEka Daudi nowacho ni Nyasaye niya, “Asetimo richo maduongʼ kuom gima asetimoni. To koro akwayi mondo igol richoni kuom jatichni. Asetimo gima ofuwo ahinya.”\nJehova Nyasaye nowacho ne Gad ma jokor wach mar Daudi niya,\n“Dhiyo iwach ni Daudi ni, ‘Ma e gima Jehova Nyasaye wacho: Aketo weche adek e nyimi. Yier achiel kuomgi monego atimni.’ ”\nOmiyo Gad nodhi ir Daudi mowachone niya, “Ma e gima Jehova Nyasaye owacho: ‘Kaw achiel kuomgi:\nhigni adek mag kech, dweche adek ma wasiku biro lawoue gi ligangla ka negou kata ndalo adek mar ligangla mar Jehova Nyasaye (ma en ndalo mag dera marach e piny), ka malaika Jehova Nyasaye neko kamoro amora e piny Israel.’ Koro par ane mondo imiya dwoko matero ni ngʼama ne oora.”\nDaudi nodwoko Gad niya, “An-gi chuny lit ahinya. Ber mondo alwar e lwet Jehova Nyasaye nikech ngʼwonone duongʼ, to kik iweya mondo alwar e lwet ji.”\nOmiyo Jehova Nyasaye nokelo masira kuom jo-Israel kendo nonego jo-Israel alufu piero abiriyo.\nKendo Nyasaye nooro malaika mondo oketh Jerusalem. To kane malaikano timo kamano Jehova Nyasaye noneno mano mi okuyo nikech tim malichno mi nonyiso malaika mane nego ji niya, “Oromo! Koro dwok lweti.” Malaika mar Jehova Nyasaye noyudo ochungʼ e kar dino cham mar Arauna ja-Jebus.\nDaudi nongʼiyo malo ma oneno malaika mar Jehova Nyasaye kochungo e kind polo gi piny ka otingʼo ligangla mager e lwete mane orieyo kuom Jerusalem. Bangʼe Daudi gi jodongo nopodho piny auma ka girwakore gi pien gugru.\nDaudi nowacho ni Jehova Nyasaye niya, “Donge an ema nagolo chik mondo okwan joma nyalo dhi e lweny? An ma an jakwath ema asetimo richo kendo aseketho. Magi to gin mana rombe, angʼo magiseketho? Yaye Jehova Nyasaye ma Nyasacha, akwayi ni an ema ikuma kaachiel gi joga to kik iwe masira odongʼ kuom jogi.”\nBangʼe malaika mar Jehova Nyasaye nochiko Gad mondo onyis Daudi odhi malo kar dino cham ma Arauna ja-Jebus mondo oger kendo mar misango ni Jehova Nyasaye.\nOmiyo Daudi nodhi malo kaluwore gi wach mane Gad osewachone kuom nying Jehova Nyasaye.\nKane Arauna dino ngano, notingʼo wangʼe ma oneno malaika, yawuote mane ni kode nopondo.\nBangʼe Daudi nodhi ire, kane Arauna ogoyo wangʼe monene, nowuok kar dino mokulore auma nyaka e lowo e nyim Daudi.\nDaudi nonyise niya, “Yie imiya laru mar dino cham mondo angʼiew mondo agerie kendo mar misango ni Jehova Nyasaye eka tho manego ji orum. Yie iusnago e kar romb nengone duto.”\nArauna nowacho ne Daudi niya, “Kawe! Mad ruodha ma jatenda okawe kendo otim kode gima chunye dwaro. Ne, anamiyi rwedhi mondo ichiw kaka misango miwangʼo pep, kod gige dino kaka yien kaachiel gi ngano kaka cham michiwo; abiro chiwogi duto.”\nTo Ruoth Daudi nodwoko Arauna niya, “Ooyo, nyaka achuli nengone duto mowinjore kode.” Ok anayie ngangʼ kawo ne Jehova Nyasaye giri nono kata timo misango miwangʼo pep ma ok achuloe gimoro.\nOmiyo Daudi nochulo Arauna pesa mag dhahabu ma dirom kilo abiriyo mane nengo kar dinono.\nDaudi nogero kendo mar misango ni Jehova Nyasaye kanyo kendo nochiwo misango miwangʼo pep kod chiwo mar lalruok. Noluongo Jehova Nyasaye, kendo Jehova Nyasaye nodwoke gi mach moa e polo kalwar e kendo mar misango miwangʼo pep.\nEka Jehova Nyasaye nowuoyo gi malaika mine odwoko liganglane e olalo mare.\nE sechego Daudi notimo misengini kanyo kane oneno ni Jehova Nyasaye osedwoke e laru mar dino mar Arauna ja-Jebus.\nHekalu mar Jehova Nyasaye mane Musa oloso e thim, kaachiel gi kendo mar misango miwangʼo pep e kindego ne pod nitiere e kar lemo man Gibeon.\nKata kamano, Daudi ne ok nyal dhiyo bute mondo openj Nyasaye nikech ne oluoro ligangla mar malaika mar Jehova Nyasaye.\n1 Weche mag Ndalo 21:1\n1 Weche mag Ndalo 21:2\n1 Weche mag Ndalo 21:3\n1 Weche mag Ndalo 21:4\n1 Weche mag Ndalo 21:5\n1 Weche mag Ndalo 21:6\n1 Weche mag Ndalo 21:7\n1 Weche mag Ndalo 21:8\n1 Weche mag Ndalo 21:9\n1 Weche mag Ndalo 21:10\n1 Weche mag Ndalo 21:11\n1 Weche mag Ndalo 21:12\n1 Weche mag Ndalo 21:13\n1 Weche mag Ndalo 21:14\n1 Weche mag Ndalo 21:15\n1 Weche mag Ndalo 21:16\n1 Weche mag Ndalo 21:17\n1 Weche mag Ndalo 21:18\n1 Weche mag Ndalo 21:19\n1 Weche mag Ndalo 21:20\n1 Weche mag Ndalo 21:21\n1 Weche mag Ndalo 21:22\n1 Weche mag Ndalo 21:23\n1 Weche mag Ndalo 21:24\n1 Weche mag Ndalo 21:25\n1 Weche mag Ndalo 21:26\n1 Weche mag Ndalo 21:27\n1 Weche mag Ndalo 21:28\n1 Weche mag Ndalo 21:29\n1 Weche mag Ndalo 21:30


Luka 20 | Bible e Intanet | New World Translation\nInjili mar Luka 20:1-47\nOkwed ratiro ma Yesu nigo (1-8)\nNgero mar jopur ma jonek (9-19)\nNyasaye kod Kaisar (20-26)\nPenjo e wi chier (27-40)\nBe Kristo en wuod Daudi? (41-44)\nKik uluw jondiko (45-47)\n20 Chieng’ moro ka nopuonjo e hekalu kendo olando wach maber, jotend-jodolo gi jondiko kod jodongo nobiro ire 2 mi ne gipenje niya: “Wachnwae, itimo gigi gi ratiro mane? To en ng’a momiyi ratirono?”+ 3 En nodwokogi kama: “An bende abiro penjou penjo moro, kendo udwoka: 4 Batiso mar Johana noa e polo koso kuom dhano?” 5 Eka ne giwacho e kindgi niya: “Ka wadwoke ni, ‘Ne en moa e polo,’ obiro penjowa ni, ‘Kare ang’o momiyo ne ok uyie kuome?’ 6 To ka wadwoke ni, ‘Ne en moa kuom dhano,’ oganda duto biro chielowa gi kite nimar giyie ni Johana en janabi.”+ 7 Omiyo, ne gidwoke ni ne ok ging’eyo ka ma ne batisono oaye. 8 Yesu nowachonegi niya: “An bende ok abi wachonu ni atimo gigi gi ratiro mane.” 9 Eka nogoyo ne ji ngero niya: “Ng’at moro nopidho mzabibu+ moketo puodhono e lwet jopur ma chule, kae to nodhi wuoth e piny mabor kuom ndalo mogwaro.+ 10 Ka kinde ma olemo nyakie nochopo, nooro misumba moro ir jopurgo mondo gimiye moko kuom olemo mag puoth mzabibuno. Kata kamano, jopurgo nogoye ma giriembe gi lwete nono.+ 11 To nooro misumba machielo. Mano bende ne gigoyo mi gitimone timbe achaya, kendo ne giriembe gi lwete nono. 12 Kendo nooro mar adek; mano bende ne gihinyo mi giwito oko. 13 Omiyo, wuon puoth mzabibuno nowacho ni, ‘En ang’o monego atim? Abiro oro wuoda ma ahero.+ Di po ka gimiye luor.’ 14 Ka jopurgo noneno wuodeno, ne giwacho kama, ‘Mani e jal ma puodhoni biro dong’ne. Wanegeuru mondo puodhoni odong’nwa.’ 15 Mi ne giwite oko mar puoth mzabibu kendo ne ginege.+ Omiyo, en ang’o ma wuon puoth mzabibuno biro timonegi? 16 Enobi mi noneg jopurgo kae to omiyo jomamoko puoth mzabibuno.” Bang’ winjo ngerono, ji nowacho kama: “Mano kik timre ngang’!” 17 To nong’iyogi tir mowacho niya: “Kare ere tiend wach mondik ni, ‘Kidi ma jogedo ne odagi osebedo kidi moriwo kor ot’?+ 18 Ng’ato ma olwar e kidino biro tur matindo tindo.+ To ng’at ma kidino olwar kuome, kidino biro rege ka buru.” 19 Eka jondiko gi jotend-jodolo nomanyo kaka ne ginyalo make e sa nogono nimar ne ging’eyo ni nogoyo ngerono kuomgi, to ne giluoro ji.+ 20 Kendo bang’ nono ahinya gik ma notimo, ne gioro jomoko ma ne gisechulo ling’ ling’ mondo gidhi giwuondre ka jo makare, eka gimake gi wechene+ kae to gikete e lwet jotelo kendo e lwet gavana. 21 Eka jogo nopenje kama: “Japuonj, wang’eyo ni iwuoyo kendo ipuonjo kare, bende ok iluoro wang’ ng’ato, to ipuonjo yor Nyasaye gadier: 22 Be chulo osuru ne Kaisar owinjore gi chik, koso?” 23 Kata kamano, nofwenyo wuondruokgi mowachonegi kama: 24 “Nyisauru ane dinari.* Kido gi ndiko man kuomegi gin mag ng’a?” Ne gidwoke niya: “Gin mag Kaisar.” 25 Nowachonegi kama: “Kare chuluru Kaisar+ gige Kaisar, to gige Nyasaye ne Nyasaye.”+ 26 Omiyo, ne ok ginyal make gi gima owacho e nyim ji, to ne gihum nono gi dwokone mi giling’ thi. 27 To Jo-Sadukai ma gin jo ma wacho ni chier onge+ nobiro ire mi gipenje kama:+ 28 “Japuonj, Musa nondikonwa niya: ‘Ka ng’ato otho kendo oweyo chiege, to ne ok onyuolo nyathi, owadgi onego okaw chiegeno mondo onyuolnego nyithindo.’+ 29 Koro ne nitie owete moko abiriyo. Mokwongo nokendo, to ne otho ma onge nyathi. 30 Mar ariyo 31 gi mar adek bende nokendo dhakono. Ne obet kamano nyaka e mar abiriyo; ne githo ma ok giweyo nyithindo chien. 32 Gikone, dhakono bende ne otho. 33 Nikech mano, e chier, dhakono nobed chi ng’a kuomgi? Nimar owete abiriyogo duto nokende.” 34 Yesu nodwokogi niya: “Nyithind ndaloni* kendo, bende ikendogi, 35 to jo ma osekwan ni owinjore donjo e ndalo ma biro kendo owinjore gi chier, ok kendi, to bende ok kendgi.+ 36 Kuom adier, bende ok ginyal tho kendo, nimar gichal malaike, kendo gin nyithind Nyasaye kuom bedo nyithind chier. 37 To kuom wach chiero jo motho, kata mana Musa nowacho mano e sigand yiend kudho, ka noluongo Jehova* ni, ‘Nyasach Ibrahim, Nyasach Isaka, kendo Nyasach Jakobo.’+ 38 En Nyasach jo mangima to ok Nyasach jo motho, nimar e wang’e jogo duto ngima.”+ 39 Jondiko moko nodwoke niya: “Japuonj, iwacho kare.” 40 Koro ne gionge gi chir mar penje kata wach achiel. 41 Eka nopenjogi niya: “Obet nade ni ji wacho ni Kristo en wuod Daudi?+ 42 Nimar Daudi owuon wacho e bug Zaburi ni, ‘Jehova* nowacho ne Ruodha niya: “Bed e bada korachwich 43 nyaka chop aket wasiki obed raten tiendi.”’+ 44 Kuom mano, Daudi luonge ni Ruoth; omiyo ere kaka onyalo bedo wuode?” 45 Eka nowuoyo gi jopuonjrene ka ji duto winjo kowacho kama: 46 “Tang’uru gi jondiko mohero wuotho koni gi koni ka girwako kandho kendo mohero ni ji omosgi ka dhialogi e chirni kendo mohero kombe ma nyime* e sunagoke kod kuonde moyiedh mogik e nyasi,+ 47 kendo giyako ute* mond liete, kendo gilamo lamo maboyo mana ni mondo ji onegi. Jogi noyud kum magerie* moloyo.”\n^ Kata, “mwandu.”\n^ Kata, “malitie; mapekie.”


Mathayo 21 - Holy Bible [Luo Bible 2020] - (Mat 21)\nKa koro ne gichiegni chopo Jerusalem, bangʼ chopo Bethfage manie Got Zeituni, Yesu nooro jopuonjrene ariyo,\nkowachonegi niya, “Dhiuru e dala man nyimu cha kendo udhi yudo mapiyo kanyna moro motwe kuno ka nyathine ni bute kanyo; gonygiuru mondo ukelnagi.\nKa ngʼato owachonu gimoro amora to unyise ni Ruoth dwarogi, kendo gikanyono obiro miyougi mondo ukelnagi.”\nMano notimore mondo ochop gima nowachi gi dho janabi kama:\n“Nyisuru nyar Sayun niya, ‘Nee, Ruodhi biro iri, obiro komuol, kendo koidho kanyna; koidho kanyna matin, adier en mana nyathi punda.’ ”\nJopuonjre nodhi motimo kaka Yesu nochikogi.\nNegikelone kanyna gi nyathi kanyna, kendo negiketo lepgi e ngʼegi, mi Yesu nobet kuomgi.\nOganda maduongʼ nopedho kodegi e yo, to jomoko to nongʼado bede yiende, kendo gin bende negi pedhogi e yo.\nOganda mane otelo nyime kod mago mane odongʼ chien nekok ni, “Hosana ne Wuod Daudi!” “Ogwedh ngʼat mabiro e nying Jehova Nyasaye!” “Hosana manie polo malo!”\nKane Yesu odonjo Jerusalem to dala duto ne iye osakni kendo ji nopenjore kendgi niya, “Ma to ngʼa?”\nTo oganda nodwokogi niya, “Ma en Yesu, janabi moa Nazareth, e piny Galili.”\nYesu nodonjo ei hekalu mi noriembo oko joma ne ngʼiewo kendo uso gik moko kanyo. Noloko mesni mag jowil pesa ataro kod kombe mag joma ne uso akuche, kendo\nnowachonegi niya, “Ondiki ni, ‘Oda noluongi ni od lamo,’ to un to uloke ‘kar chokruok mar jomecho.’ ”\nMuofni gi rongʼonde nobiro ire e hekalu kendo nochangogi.\nTo ka jodolo madongo gi jopuonj chik noneno gik miwuoro mane otimo, kendo ka nyithindo kok ei hekalu niya, “Hosana ne Wuod Daudi,” chunygi nokethore.\nNegipenje niya, “Bende iwinjo gima nyithindogi wacho?” Yesu nodwokogi niya, “Ee, awinjo. Kare pok usomo kama wacho ni, “ ‘Ne isechano mondo nyithindo kod nyithindo mayom omiyi pak’?”\nOmiyo noweyogi, mowuok odhi e dala maduongʼ mar Bethania, kuma ne oninde otienono.\nKinyne kogwen kane oyudo en e yo odok Jerusalem, kech ne kaye.\nKa noneno yiend ngʼowu moro e bath yo, nobaro kochomo yien-no, to ne ok oyudo gimoro amora kuome, makmana ite. Eka nowachone niya, “Kik ichak inyag olemo kendo!” Gikanyono yien-no noner.\nKane jopuonjre oneno gima notimoreno, ne giwuoro, ka gipenjore niya, “Ere kaka yadh ngʼowuni ne oner mapiyo kamano?”\nYesu nodonjo e laru mar hekalu, kendo kane oyudo opuonjo, jodolo madongo gi jodong oganda nobiro ire. Negipenje niya, “Itimo gigi gi teko mane, koso ngʼa momiyi teko ma in-goni?”\nYesu nodwokogi niya, “Abiro penjou penjo achiel. Ka udwoka, to abiro nyisou teko ma atimogo gigi.\nUparo ni batiso mar Johana noa kanye. Noa e polo, koso noa kuom dhano?” Negiwuoyo kuom wachni e kindgi giwegi kendo giwacho niya, “Ka wawacho ni, ‘Noa e polo,’ to obiro penjowa ni, ‘ka en kamano to angʼo momiyo nutamoru yie kuome?’\nTo ka wawacho ni, ‘Noa kuom dhano,’ to waluoro ji nimar giduto gikawo ni Johana ne en janabi.”\nOmiyo negidwoko Yesu niya, “Ok wangʼeyo.” Eka nowachonegi niya, “An bende ok abi nyisou kuma agole teko ma atimogo gigi.\n“Uparo nade? Ne nitie ngʼato moro mane nigi yawuowi ariyo. Nodhi ir mokwongo mowachone ni, ‘Kawuono dhi iti e puoth mzabibu.’\n“To nodwoko ni, ‘Ok abi dhi.’ Kata kamano bangʼe achien noloko pache mi odhi.\n“Eka wuon-gino nodhi ir wuowi machielo monyise gima nonyiso wuowi mokwongo. To en nodwoko ni, ‘Abiro dhi, jaduongʼ, to ne ok odhi.’ ”\nYesu nopenjogi niya, “Kuom yawuowi ariyogi, mane manotimo gima wuon-gi ne dwaro?” Negidwoke niya, “Wuowi mokwongo.” Yesu nowachonegi niya, “Awachonu adier ni josol osuru gi jochode kuongonu donjo e pinyruodh Nyasaye.\nNimar Johana nobiro iru mondo onyisu yor tim makare, to ne ok uyie kuome, kata obedo ni josol osuru gi jochode to noyie kuome. Kendo kata bangʼ neno mano, pod ne udagi lokoru mondo uyie kuome.\n“Winjuru ngero machielo. Ne nitie wuon puodho moro mane opidho mzabibu e puothe. Nochiele gi ohinga, mi okunyo bugo mibiyoe olemo mochiek e iye, kendo ogero ne osuch ngʼicho. Eka ne oketo puothe mar mzabibuno e lwet jopur moko, bangʼe nowuok odhi e wuoth moro mabor.\nKane kinde keyo koro chiegni, nooro jotichne ir jorit puothego mondo oomne olembe mowuok e puothe.\n“To jopur puodhogo nomako jotichnego mi ogoyo achiel, to machielo ginego to mar adek gichielo gi kite.\nEka nochako ooro jotich mamoko irgi; jotich mangʼeny moloyo mago mane ooro mokwongo, kendo gin bende negitimonegi machalre.\nMogik tik ne ooro negi wuode, koparo ni, ‘Wuoda to gibiro miyo luor.’\n“To ka jopur puodhogo noneno wuod wuon puodho, negiwacho e kindgi giwegi ni, ‘Ma e jacham girkeni. Biuru mondo wanege mondo girkeni odongʼnwa.’\nOmiyo negimake mi gidire oko mar puoth mzabibu kendo neginege.\n“Koro, uparo ni ka wuon puoth mzabibu obiro to angʼo mobiro timo ne jopur puothego?”\nNegidwoke niya, “Obiro nego joma achachgo gi nek marach bangʼe oketo puothe mar mzabibuno e lwet jopur mamoko, manyalo miye olembege, ka kinde keyo ogik.”\nYesu nowachonegi niya, “Donge usesomo Ndiko mawacho niya, “ ‘Kidi mane jogedo odagi osedoko kidi motegno moriwo kor ot, Jehova Nyasaye ema osetimo mano, kendo en gima iwuoro ka waneno?’\n“Emomiyo anyisou ni pinyruodh Nyasaye ibiro gol kuomu kendo mi oganda machielo ma biro nyago olemo mare.\nNgʼato angʼata mopodho kuom kidino notur matindo tindo, to ngʼatno ma kidino ogore kuome noregre ka buru.”\nKa jodolo madongo gi jo-Farisai nowinjo ngeche mag Yesu, negingʼeyo ni gin ema nowuoyo kuomgi.\nNegichako manyo yo mane ginyalo makego, to negiluoro oganda, nikech ji nokawe ni en janabi.


Bible in one year - Luo Bible 2020 - April 27\nJong’ad Bura 20:1-48\n1. Eka jo-Israel duto chakre Dan nyaka Bersheba, kaachiel gi joma oa e piny jo-Gilead nowuok kaka oganda achiel ma gichokore Mizpa e nyim Jehova Nyasaye.\n2. Jotend dhout Israel duto nokawo keregi e chokruok mar jo-Nyasaye, jolweny alufu mia angʼwen man-gi ligangla.\n3. Jo-Benjamin nowinjo ni jo-Israel nosedhi nyaka Mizpa. Eka jo-Israel nowacho niya, “Nyiswane kaka gima lichni notimore.”\n4. Omiyo ja-Lawino, ma chwor dhako mane onegi, nowacho niya, “Ne adhi Gibea man Benjamin kaachiel gi chiega mondo wabuor kanyo.\n5. E otienono chwo ma Gibea noluwo bangʼa ma gilworo ot, ka gin giparo mar nega. Negiterore gi chiega githuon, mi otho.\n6. Bangʼe ne akawo ringre chiegano, mi apogee matindo tindo kendo aoro lembe ne dhoudi duto mag Israel kaka girkeni, nikech jogi notimo tim machachni kendo mar anjawo e piny Israel.\n7. Koro, un jo-Israel duto, wuouru kendo ungʼad bura e wachni.”\n8. Ji duto nochungʼ mowuoyo gi dwol achiel niya, “Onge ngʼato kuomwa ka mabiro dhi dala. Ooyo, onge kata ngʼato achiel kuomwa madok e ode.\n9. To koro ma e gima wabiro timo ne Gibea: Wabiro kedo kodgi kaka ombulu owacho.\n10. Wabiro kawo chwo apar kuom chwo mia achiel moa e dhout Israel, kendo chwo mia achiel kuom ji alufu achiel, kendo alufu achiel kuom ji alufu apar, mondo ochiwre ne konyo jolweny. Bangʼ, ka jolweny osechopo Gibea man Benjamin, ginyalo kedo kodgi kaluwore gi tim marach mane gisetimone Israel.”\n11. Omiyo jo-Israel nochokore kanyakla ma giriwore gibedo gimoro achiel ka gikedo gi dala maduongʼno.\n12. Dhout Israel nooro ji e dhout Benjamin duto, kawacho niya, “Mano en tim marach manade mosetim e dieruni?\n13. Koro chiwuru jo-Gibea ma timbegi monogo mondo mi waneg-gi kendo mondo wapwodh richoni e kind Israel.” To jo-Benjamin ne ok owinjo jowetegi ma jo-Israel.\n14. Ne giwuok e miechgi kanyakla nyaka Gibea mondo giked gi jo-Israel.\n15. Gisano sano jo-Benjamin nochoko joma nigi ligangla alufu piero ariyo gauchiel koa e miechgi, koriw gi joma oyier mia abiriyo modak Gibea.\n16. To kuom jolwenygo duto mane oyier ne nitie ji mia abiriyo ma rochembe manyalo bayo orujre, ma moro ka moro ne nyalo bayo orujre ma goo yier wich ma ok obayo.\n17. Jo-Israel, ka iweyo jo-Benjamin oko, ne nitiere gi jo-ligangla alufu mia angʼwen, giduto ne gin jokedo.\n18. Jo-Israel nodhi nyaka Bethel kendo gimanyo wangʼ Nyasaye. Negiwacho niya, “En dhoot mane kuomwa mabiro dhi mokwongo mondo oked gi jo-Benjamin?” Jehova Nyasaye nodwoko niya, “Jo-Juda biro dhi mokwongo.”\n19. Kinyne jo-Israel nowuok kendo ne gibworo but Gibea.\n20. Jo-Israel nowuok mondo oked gi jo-Benjamin kendo negiriedo jolwenjgi mag kedo gi jo-Benjamin e piny Gibea.\n21. Jo-Benjamin nowuok Gibea kendo neginego jo-Israel alufu piero ariyo gariyo e paw kedo odiechiengno.\n22. To jo-Israel nojiwore kendgi giwegi kendo negichako giriedo jolwenjgi kaka negisetimo chiengʼ mokwongo.\n23. Jo-Israel nodok moywak e nyim Jehova Nyasaye nyaka odhiambo, kendo negimanyo wangʼ Jehova Nyasaye. Negiwacho niya, “Bende wanyalo dhi kendo mondo waked gi jo-Benjamin, owetewa?” Jehova Nyasaye nodwoko niya, “Dhi uked kodgi.”\n24. Eka jo-Israel nosudo machiegni gi jo-Benjamin e odiechiengʼ mar ariyo.\n25. E kindeno, ka jo-Benjamin noa Gibea mondo oked kodgi, negichako ginego kendo jo-Israel alufu apar gaboro, ma duto ne nigi ligangla.\n26. Eka jo-Israel duto nodok Bethel, kendo negibet piny kanyo ka giywak e nyim Jehova Nyasaye. Ne giriyo kech ka gilemo chakre okinyi nyaka odhiambo kendo negichiwo misengini miwangʼo pep kod misengini mar lalruok ne Jehova Nyasaye.\n27. Kendo jo-Israel nodwaro wangʼ Jehova Nyasaye. (E ndalogo Sandug Muma mar singruok mar Nyasaye ne ni kanyo,\n28. ka Finehas wuod Eliazar, ma wuod Harun, ne jadolo mare.) Negipenjo niya, “Bende wanyalo kedo gi Benjamin ma owadwa, koso kik watim kamano?” Jehova Nyasaye nodwokogi niya, “Dhiuru kinyne anachiwgi e lwetu.”\n29. Eka jo-Israel nopondo machiegni gi Gibea.\n30. Negidhi mondo giked gi jo-Benjamin chiengʼ mar adek kendo negiriedo jolwenjgi Gibea mana kaka negisetimo mokwongo.\n31. Kane jo-Benjamin nowuok mondo orom kodgi negiywayogi mabor gi dala maduongʼ. Negichako nego jo-Israel mana kaka negisetimo mokwongo, omiyo ji piero adek notho e pap kod e yore; ma achiel dhi Bethel, machielo to dhi Gibea.\n32. Kane jo-Benjamin ne pod wacho niya, “Walogi kaka pile,” to jo-Israel ne wacho niya, “Wadoguru chien mondo wagolgi e dala maduongʼ ka wachiko kodgi wangʼ yore.”\n33. Jo-Israel duto nowuok kuonde mane gipondoe moriedo jolwenjgi Baal Tamar, kendo jo-Israelgo nochako kedo koa yo podho chiengʼ mar Gibea.\n34. Eka jo-Israel alufu apar man-gi lony kuom lweny nomonjo Gibea gi e yo ka nyimgi. Lwenygi ne tek ma jo-Benjamin ne ok ofwenyo ni masira biro tiekogi.\n35. Jehova Nyasaye noloyo jo-Benjamin e nyim Israel kendo odiechiengno jo-Israel nonego jo-Benjamin alufu piero gabich gi mia achiel man-gi ligangla.\n36. Omiyo jo-Benjamin nongʼeyo ni oloogi. Jo-Israel ne ringo e nyim jo-Benjamin mondo oywagi, nikech negingʼeyo ni jolwenjgi mane opondo but Gibea biro konyogi.\n37. Jogo mane osebedo kopondo nodonjo Gibea apoya nono, ka gikere koni gi koni ma ginego ji duto mane ni e dala maduongʼno gi ligangla.\n38. Jo-Israel ne osewinjore gi joma nopondo ni ka gineno iro madhwolore e dalano,\n39. to gingʼe ni jo-Israel osechako lweny. Jo-Benjamin nosechako nego jo-Israel (madirom piero adek), kendo negiwacho niya, “Waseloyogi mana kaka ne waloyogi e lweny mokwongo.”\n40. To ka iro nochako dhwolore malo koa e dala maduongʼ, jo-Benjamin nolokore moneno ka iro madhwolore e dalano ochomo polo.\n41. Eka jo-Israel nopor kuomgi, kendo luoro nomako jo-Benjamin matek, nikech negifwenyo ni masira osechopo kuomgi.\n42. Omiyo negiringo gia e nyim jo-Israel ka gichiko yo thim, to ne ok ginyal tony ne lweny. Kendo jo-Israel mane oa e mier nonegogi kanyo.\n43. Negilworo jo-Benjamin, ka gilawogi mi gimakogi e alwora duto man yo wuok chiengʼ mar Gibea.\n44. Jo-Benjamin duto mane otho odiechiengno ne gin jolweny marahuma alufu apar gaboro.\n45. Joma notony noringo kochomo lwanda Rimon, to jo-Israel nonego ji alufu abich kuomgi e yo. Negidhi nyime ka giluwo bangʼ jo-Benjamin nyaka Gidom ma ginego ji alufu ariyo mamoko.\n46. Jo-Benjamin duto mane oneg odiechiengno ne gin jolweny marahuma alufu piero ariyo gabich.\n47. To ji mia auchiel noringo mi gidhi e thim nyaka e lwanda mar Rimon, kama negidakie kuom dweche angʼwen.\n48. Jo-Israel noduogo chien momonjo jo-Benjamin mane odongʼ, mi ginegogi duto kaachiel gi jamni kod gimoro amora mane giyudo. Mier duto mane gineno e nyimgi ne giwangʼo.\nJong’ad Bura 21:1-25\n1. Jo-Israel nosekwongʼore e piny Mizpa niya, “Onge kata achiel kuomwa mabiro chiwo nyare mondo okendi gi ja-Benjamin.”\n2. Ji nodhi Bethel, kama ne gibetie e nyim Nyasaye nyaka odhiambo, ka gitingʼo dwondgi kendo ka giywak malit.\n3. Ne giywak niya, “Yaye Jehova Nyasaye, ma Nyasach Israel, angʼo momiyo ma osetimore ne Israel? Angʼo ma omiyo dhoot achiel nyalo lal e Israel kawuono?”\n4. Kinyne gokinyi ji nogero kendo mar misango ma gichiwo misango miwangʼo pep kod misango mar lalruok.\n5. Eka jo-Israel nopenjo niya, “En dhoot mane e kind dhout Israel duto mapok ochokore e nyim Jehova Nyasaye?” Nimar ne gisekwongʼore ni dhoot moro amora ma ok ochokore e piny Mizpa e nyim Jehova Nyasaye nyaka negi.\n6. Koro jo-Israel ne nigi kuyo nikech owetegi, ma jo-Benjamin. Negiwacho niya, “Kawuononi dhood Israel achiel olal.\n7. Ere kaka wanyalo miyo jogo modongʼ mon, nimar wasekwongʼore e nyim Jehova Nyasaye ni ok wanamigi nyiwa mondo gikendi?”\n8. Eka negipenjo niya, “En dhoot Israel mane mane ok ochokore e piny Mizpa e nyim Jehova Nyasaye?” Negifwenyo ni onge ngʼama noa Jabesh Gilead manobiro mochokore e chokruokno.\n9. Nimar kane gikwano ji, negiyudo ni onge ngʼama noa jo-Jabesh Gilead.\n10. Eka chokruokno nomiyo jolweny alufu apar gariyo chik mondo gidhi Jabesh Gilead kendo gineg joma odak kanyo machwo, kaachiel gi mon gi nyithindo.\n11. Negiwacho niya, “Ma e gima onego utim. Neg dichwo moro amora to gi nyako moro amora mosengʼeyo dichwo.”\n12. Kuom joma nodak Jabesh Gilead negiyudo nyiri mia angʼwen mapok ongʼeyo chwo kendo negiterogi e kambi mar Shilo man Kanaan.\n13. Eka oganda mane ochokore duto nooro chiwo mar kwe ne jo-Benjamin e lwanda mar Rimon.\n14. Omiyo jo-Benjamin noduogo e sechego kendo nomigi mond jo-Jabesh Gilead mane odongʼ. To mon-go ne ok nyal romogi duto.\n15. Ji nokuyo nikech Jehova Nyasaye nomiyo dhood Benjamin olal e kind dhout Israel.\n16. Kendo jodong ogandano nowacho niya, “Ka oseneg mond Benjamin, ere kaka wabiro miyo jogi mane otony mon?”\n17. Negiwacho niya, “Jo-Benjamin mane otony nyaka bed gi nyithindo mabiro chamo mwandugi mondo omi dhood Israel kik tieki.\n18. Ok wanyal miyogi nyiwa obed mondegi, nimar wan jo-Israel wasekwongʼore kama: ‘Okwongʼ ngʼatno mochiwo nyare mondo okend gi ja-Benjamin.’\n19. To neuru, nitiere nyasi mar higa ka higa mar Jehova Nyasaye e Shilo, man yo nyandwat mar Bethel, kod yo wuok chiengʼ mar yo madhi Shekem, kochomo yo milambo mar Lebona.”\n20. Omiyo negimiyo jo-Benjamin chik, kagiwacho niya, “Dhiuru kendo upondi e puothe mzabibu\n21. kendo uritane. Ka nyiri moa Shilo owuok oko mondo gibi e nyasi, to ringuru uwuogi mapiyo kua e puothe mzabibu mondo ngʼato ka ngʼato oyud dhako kuom nyirigo mondo udog-go e piny jo-Benjamin.\n22. Ka wuonegi kata owetegi obiro donjo irwa, to wabiro wachonegi ni, ‘Timnwa ngʼwono kuom konyogi, nikech ne ok wayudonegi mon e kinde mag lweny, kendo un uonge gi wach, nikech un ne ok umiyogi nyiu.’ ”\n23. Omiyo mano e gima ne jo-Benjamin notimo. Ka nyirigo ne miel, ngʼato ka ngʼato nomako nyako achiel kuom nyirigo moloko chiege modhigo dala. Bangʼe negidwogo e lopgi mi gigero mier kanyo midakie.\n24. E sechego jo-Israel nowuok kanyo ma gidok e miechgi kendo e dhoutgi ka ngʼato ka ngʼato dok e lope owuon.\n25. E kindeno Israel ne onge ruoth; kendo ngʼato ka ngʼato ne timo kaka ohero.\n12. Duogna mor ma warruokni kelo kendo mi abed gi chuny mohero timo dwaroni, mondo chuny makamano orita.\n13. Eka abiro puonjo joketho yoreni kendo joricho biro lokore duogo iri.\n14. Resa e ketho mar chwero remo, yaye Nyasaye, tim kamano, yaye Nyasaye ma wara, eka lewa biro wer kuom timni makare.\n15. Yaye Ruoth yaw pien dhoga, eka dhoga biro hulo pakni.\n16. Ok imor gi misango mitimoni, nikech dine achiwonigo; misango miwangʼo pep ok miyi mor.\n17. Misango mar Nyasaye en chuny motur, chuny motur kendo mamuol, ok itamri, yaye Nyasaye.\n18. Mi Sayun odhi maber kuom herani; chak iger ohinga mag Jerusalem kendo.\n19. Eka ibiro yudo mor kuom misengni mag joma kare, kuom misango miwangʼo pep mochiw duto, kendo ibiro chiw rwedhi e kendoni mar misango.\n1. Dwoko wach mamuol kweyo mirima, to wach makwiny jimbo ich wangʼ.\n2. Lew ngʼat mariek konyore gi rieko, to dho ngʼat mofuwo hulo gik mofuwo.\n3. Wenge Jehova Nyasaye ni kuonde duto, karito joricho gi joma beyo.\n1. Yesu nodonjo Jeriko, kendo nowuotho kokadho e dier dalano.\n2. Ngʼato ne nitie kanyo ma nyinge Zakayo; ne en jasol osuru maduongʼ kendo ne en ja-mwandu.\n3. Ne odwaro neno ni Yesu en ngʼa, to nikech ne en nyadundo ne ok onyal, nikech oganda ne ngʼeny.\n4. Omiyo noringo odhiyo motelo kendo noidho yadh ngʼowu mondo onene, nikech Yesu ne biro kalo kanyo.\n5. Kane Yesu ochopo kanyo, nongʼiyo malo kendo nowachone niya, “Omiyo Zakayo, nolor piny piyo. Tinendeni nyaka abed e odi.”\n6. Omiyo Zakayo nolor mapiyo kendo norwake gi mor e ode.\n7. Ji duto mane oneno ma nochako ngʼur kagiwacho niya, “Osedhi bedo wendo jaricho!”\n8. To Zakayo nochungo malo kendo nowachone Ruoth niya, “Ne Ruoth! Sani kendo koroni abiro chiwo nus mar giga ne jochan, to kapo ni ne asewuondo ngʼato e gimoro amora, abiro chule ka adwokone maromo nyadingʼwen.”\n9. Yesu nowachone niya, “Kawuono warruok osebiro e odni, nikech ngʼatni bende en nyakwar Ibrahim.\n10. Nikech Wuod Dhano nobiro mondo omany kendo owar jogo manolal.”\n11. Kane pod giwinjo wachni, nodhi nyime kogoyonegi ngero, nikech nochiegni gi Jerusalem, kendo ji ne paro ni pinyruoth Nyasaye biro betie mapiyo.\n12. Nowacho niya, “Ngʼat moro marahuma nodhi e piny mabor mondo oyiere ruoth eka bangʼe oduogi.\n13. Omiyo noluongo jotichne moko apar kendo ne omiyogi silingʼ alufu achiel, achiel. Nowachonegi ni, ‘Lokuru ohala gi pesagi, nyaka chop aduogi.’\n14. “To joge nosin kode kendo negioro joote modhiyo ire mondo giwach ni, ‘Ok wadwar ngʼatni mondo obed ruodhwa.’\n15. “Kata kamano, ne okete ruoth, kendo nodok dala. Kendo noluongo jotichne mane omiyo pesa, mondo oyud ni en ohala manade magiseyudo.\n16. “Ngʼat mokwongo nobiro kendo nowacho ni, ‘Ruoth, silingʼ alufu achiel, osenywolo silinge alufu apar moko.’\n17. “Ruoth nodwoko ni, ‘Isetimo maber, jatichna maber! Nikech isebedo ngʼat mogen e gima tin ahinya, koro bed jarit mier madongo apar.’\n18. “Ngʼat mar ariyo nobiro kendo nowacho ni, ‘Ruoth, silingʼ alufu achiel osenywolo silinge alufu abich moko.’\n19. “Ruodhe nodwoke ni, ‘Bed jarit mier madongo abich.’\n20. “Eka jatich machielo nobiro kendo owacho ni, ‘Jaduongʼ, silingʼ alufu achiel eri, ne asekane kapande kaboyogo gi nanga.\n21. Ne aluori, nikech in ngʼat makoch. In ikawo gino mane ok ikano, kendo ikayo mano mane ok ichwoyo.’\n22. “To Ruodhe nodwoke ni, ‘Abiro ngʼadoni bura koluwore kod gima iwacho, in jatich marach! Kara in ne ingʼeyo ni an ngʼat makoch, kendo ni akawo gima ne ok akano, bende akayo gima ne ok achwoyo!\n23. Marangʼo ne ok iketo pesanano e od keno, mondo kane aduogo, to ne anyalo kawe gi ohande.’\n24. “Eka nowachone jogo mane ochungo kanyo ni, ‘Kawuru silinge alufu achiel ugol kuome kendo umi jalno man-gi silingʼ alufu apar.’\n25. “Negiwacho ni, ‘Jaduongʼ donge en-gi silingʼ alufu apar.’\n26. “Nodwoko ni, ‘Awachonu ni ngʼato ka ngʼato man-go nomedne mi nobed gi mogundho, to ngʼatno ma ongego, kata mano ma en-go nomaye.\n27. To keluru wasikago ka mane ok dwar mondo abed ruodhigi mondo uneg-gi e nyima.’ ”


Fweny 13 - Holy Bible [Luo Bible 2015] - (Fwe 13)\nEka ne aneno Ondiek moro kawuok e nam. Ne en ni tunge apar kod wiye abiriyo. To nosidho osimbo apar e tungego, kendo wich ka wich nondikie nying mayanyo Nyasaye.\nTo ondiek mane anenono ne chalo gi kwach, to tiendene ne chalo gi tiende dubu, kendo dhoge ne chalo gi dho sibuor. To thuol malichno nomiye tekone owuon gi kome mar duong’, mi obedo gi loch.\nWiye achiel ne nenore ka gima ogo lero mar tho, to wiye mane ogo lerono nosechango. Ji duto manie piny ngima ne luwo bang’ ondiegno, kawuoro lichne.\nTo bende ne gilamo thuondno nikech nosemiyo ondiek tekone owuon. Ondiek bende ne gilamo, ka giwacho niya, “Ere ng’ama romo gi ondiek, koso ere ng’ama diked kode?”\nNe omi Ondiegno dhok mawacho weche mag warruok kod ayany, kendo ne oyiene kedo gi loch kuom dueye piero ang’wen gariyo.\nEka nochako yanyo Nyasaye, ka oyanyo nyinge kod kama odakie, kaachiel gi joma odak e polo.\nBende noyiene mondo oked gi jo-Nyasaye kendo ologi, kendo ne omiye teko kuom dhoudi duto.\nJi duto modak e piny lame, mak mana jogo ma nyinggi ondiki e kitap ngima mar Nyarombo mane onegi, chakre chuech piny.\nNg’at man gi it mondo owinji!\nNg’at ma onego tue nyaka tue, kendo ng’at monego negi e lweny, to nyaka negi e lweny, ma e kinde ma jo-Nyasaye nyaka timie kinda kendo nyaka bedie motegno.\nEka ne achako aneno ondiek machielo kawuok ei piny. Ne en gi tunge ariyo machalo gi mag nyarombo, to nowuoyo kaka thuol wuoyo.\nTo notiyo gi teko duto mar Ondiek mokwongono ka en e nyim Ondiegno. Nochuno piny kaachiel gi ji duto modakie mondo olam Ondiek mokwongo mane ogo lero mar tho, to nosechango cha.\nOndiek mar aeiyono notimo honni madongo ma kata mana mach omiyo lor e polo, biro e piny mana ka ji duto neno.\nTo honni mane oyiene ni mondo otim e nyim Ondiek mokwongo ema nowuondogo joma odak e piny. Ne ogolo chik mondo joma odak e piny olos gima ket gi ondiek mane ogo lero mar tho gi ligangla, to ne ok otho.\nNe oyiene mondo omi gima ket gi Ondiek mokwongo cha muya, mondo owuo kendo oneg ji duto ma otamore lamo gima ket gi ondiek mar ariyono.\nOndiegno nochuno ji duto, madongo gi matindo, jomwandu gi jochan, wasumbini gi joma ni thuolo, mondo giduto oket alama e luetgi ma korachwich kata e lela wengegi.\nNg’ato ne ok nyal ng’iewo gimoro kata loko gimoro mak mana ka en gi alama, tiende ni nying Ondiegno kata namba mochung’ kar nying’no.\nTo fwenyo tiend wachno dwaro rieko. Ng’at man gi rieko mondo okwan namba mar Ondiek, nikech nambano ochung’ kar nying dhano. Nambane en mia auchiel gi piero auchiel gauchiel.


Kaka Joneno mag Jehova Kedoga ne Ratiro mar Lamo | Pinyruodh Nyasaye\nKedo ne Ratiro mar Lamo\nKaka Kristo osebedo ka konyo jolupne mondo gibed joma sirkal opwodho kendo gibed gi ratiro mar timo gik ma Nyasaye dwaro\n1, 2. (a) En ang’o ma nyiso ni in raia mar Pinyruoth? (b) Ang’o momiyo kinde moko chunoga ni Joneno mag Jehova oked matek ne ratiro mar lamo?\nBE IN raia mar Pinyruodh Nyasaye? Ka in achiel kuom Joneno mag Jehova, to kare in raia mar Pinyruoth. Ang’o ma nyiso ni in raia mar Pinyruoth? Gima nyiso mano en yo milamogo Jehova Nyasaye, to ok paspot kata kipande moro. Lamo madier ok en mana bedo gi yie kende. Oriwo gik ma ng’ato timo, tiende ni yo moluwogo chike mag Pinyruodh Nyasaye. Lamo marwa okwako ngimawa duto moriwo nyaka kaka wapidho nyithindwa kod yore mag thieth ma watiyogo.\n2 Kata kamano, e piny ma wadakieni, ichandowa nikech wan raia mag Pinyruoth kendo nikech kinda ma watimo e luwo chike mag Pinyruodhno. Kuom ranyisi, sirkende moko osetemo mayowa ratiro ma wan-go mar lamo ka wan thuolo. Moko bende osekata goyowa marfuk. Nitie kinde moko ma chunoga ni jolup Kristo oked matek ne ratiro margi mar luwo chike Ruodhgi ma Mesia. Be mano onego okawwa gi wuoro? Ooyo. Kata mana jotich Jehova ma ne odak e kinde ma ne indikoe Muma bende kinde moko ne kedoga ne ratiro margi mar lamo Jehova.\n3. E ndalo Esta, jotich Jehova nokedo ne wach mane?\n3 Kuom ranyisi, e ndalo Esta, nochopo kama jotich Jehova ne nyaka ked mondo kik tiek ngimagi. Ang’o momiyo? Haman ma ne en jatelo namba ariyo bang’ Ahasuerus ruodh Persia ne dwaro nego Jo-Yahudi duto ma ne ni e alwora mar Persia kowacho ni ‘chikgi nopogore gi chike mag ogendni duto.’ (Est. 3:8, 9, 13) Be Jehova ne ojwang’o joge? Ooyo. Ne oguedho kinda ma Esta gi Mordekai notimo mar dhi wuoyo gi ruodh Persia-no mondo kik tiek jo Nyasaye.—Est. 9:20-22.\n4 To nade e kindewagi? Mana kaka waseneno e sula mokalo, nitie kaka sirkende moko osebedo ka kwedo Joneno mag Jehova. E sulani, wadwaro nono yore moko ma sirkendego osetemo tiyogo e geng’owa mondo kik walam Jehova ka wan thuolo. Wadwaro ng’iyo weche adek, ma gin (1) ratiro ma wan-go mar bedo gi riwruok kendo lamo ka wan thuolo, (2) ratiro ma wan-go mar yiero thieth ma ok tuomre gi puonj mag Muma, kod (3) ratiro ma jonyuol nigo mar pidho nyithindgi ka luwore gi chike Jehova. E moro ka moro kuom wechego, wadwaro nono kaka raia mag Pinyruodh Mesia osekedo matek mondo gidhi nyime makore gi Pinyruoth, kod gueth ma giseyudo kuom timo kamano.\nRatiro mar Bedo gi Riwruok ma Sirkal Opwodho Kendo Lamo ka Wan Thuolo\n5. Gin ber mage ma Joneno mag Jehova yudo sama sirkal opwodho riwruok margi?\n5 Be ochuno ni nyaka sirkal omiwa rusa e ka walam Jehova? Ooyo. En mana ni ka sirkal opwodho riwruokwa, mano miyowa tich mayot. Kuom ranyisi, mano miyowa thuolo mar chokore e Ute Romo kod Ute Chokruok mag Alwora, goyo buge kendo kowogi e pinje mamoko, kendo lando ne ji wach maber ayanga ma onge gima tamowa timo mano. E pinje mang’eny, sirkal osepwodho din mar Joneno mag Jehova kaka riwruok, kendo gin gi ratiro mar lamo mana kaka dinde mamoko ma bende sirkal opwodho. To ang’o ma timorega ka sirkal otamore pwodhowa kaka riwruok, kata temo tamowa e ratiro ma wan-go mar lamo?\n6. En pek mane ma Joneno mag Jehova ma Australia noromogo e chak higni mag 1940?\n6 Australia. E chak higni mag 1940, gavana maduong’ ma Australia ne neno ni yiewa ne “thiro” kinda ma ne gitimo e lweny. Mano ne omiyo ogo Joneno mag Jehova marfuk. Nikech mano, koro ne ok ginyal lendo ayanga, tije mitimo e Bethel nochung’, kendo sirkal ne okawo Ute Romo. Kata mana bedo gi bugewa ma lero Muma koro ne en ketho chik. Bang’ dhi nyime gi timo gik moko aling’ling’ kuom higni mogwaro, Joneno ma Australia gikone noyudo yueyo. Tarik 14, dwe mar Jun 1943, Kot Maduong’ (High Court) ma Australia norucho marfuk ma ne ogo Joneno mag Jehova.\n7, 8. Ler ane kaka owetewa ma Russia osebedo ka kedo kuom higni mang’eny ne ratiro ma gin-go mar lamo.\n7 Russia. Joneno mag Jehova ne ogo marfuk e bwo sirkal mar Jo-Komunist kuom higni pieche, kata kamano, sirkal ne opwodho riwruokgi e higa mar 1991. Bang’ ka Soviet Union nosebarore, Russian Federation ne opwodho riwruokwa e higa mar 1992. Kata kamano, ka kinde mang’eny pok nokadho, kwan mar Joneno mag Jehova ne ochako medore mapiyo piyo e piny Russia, kendo mano nomiyo joma kwedowa ochako winjo marach, to ahinya-ahinya jo kanisa mar Othodoks. E kind higa mar 1995 nyaka 1998, joma ne kwedo Joneno nodonjonegi e kot dibich moluwore oluwore. Sa asaya ma ne gidhi e kot, kot ne yudoga ni Joneno ne onge gi ketho. Jo akwedego ne ok oweyo gi kanyo. E higa mar 1998, ne gidonjo ne Joneno gi kes mar ketho chike moko mag sirkal. Joneno ne oloyo kesno, kata kamano, jo akwedego ne othir mi gimako apil e dwe mar Mei 2001, kendo jo akwedego koro noloyo kesno. Ne oyaw kesno kendo e dwe mar Oktoba e higano, kae to ka ne ochopo e higa mar 2004, ne ogo Joneno marfuk e taon mar Moscow, kendo ne ogol chik mondo sirkal okaw mwandu duto ma riwruogwa ne nigo kuno.\n8 Sand motimo newa nochakore. (Som 2 Timotheo 3:12.) Jowasik Joneno ne timonegi gik maricho kendo goyogi. Ne omagi bugegi, kendo ne ok oyienegi pango kata gero ute mag lamo. Temie paro kaka owete gi nyimine ne winjo e chunygi sama ne giromo gi chandruogego! E kinde ma gigo duto ne timore, Joneno ne osetero kesgi e Od Bura ma Ulaya mar Ratiro mag Dhano (European Court of Human Rights), e yo machuok ECHR, e higa mar 2001, kendo ka nochopo higa mar 2004, ne gitero weche momedore e ECHR. E higa mar 2010, ECHR nong’ado wach mogik. Kotno ne owacho maler ni ywaruok mag dinde e ma ne omiyo piny Russia ogoyo Joneno marfuk. Ne ok giyudo ketho moro amora ma Joneno ne nigo kendo ne ok giriwo lwedo yo ma kot mag piny Russia nong’adogo wachno. Kot ne omedo ni marfuk ma ne ogo Joneno e piny Russia ne en mana mar mayogi ratiro ma riwruoggi nigo mar timo gigegi. Kotno ne ong’ado ni Joneno nigi ratiro mar lamo ka gin thuolo. Bedo ni ECHR noriwo jo Nyasaye lwedo osemiyo gibedo gi chir ahinya kata obedo ni jotelo mopogore opogore e sirkand Russia pod tamore luwo gima ECHR nong’adono.\nTitos Manoussakis (Ne paragraf mar 9)\n9-11. Ere kaka jo Jehova osekedo ne ratiro margi mar chokore ne lamo e piny Greece, to mano osekelo ber mage?\n9 Greece. E higa mar 1983, Titos Manoussakis ne opango ot moro e taon mar Heraklion ma ni e chula mar Crete mondo grup moro matin mar Joneno mag Jehova otimie chokruogegi. (Hib. 10:24, 25) Mapiyo nono, jadolo moro mar Othodoks ne odonjo ne Jonenogo ka sirkal kowacho ni ne ok onego giti gi odno e timo chokruogegi. Ang’o momiyo? En mana nikech gik ma Jonenogo oyiego opogore gi gik ma kanisa mar Othodoks oyiego! Sirkal notero Titos Manoussakis gi Joneno mamoko adek e kot. Ne ogogi fain, kendo nomigi tuech mar dweche ariyo. Nikech Jonenogo nomakore gi Pinyruodh Nyasaye, ne gineno ni bura ma ne ong’adnegino ne ketho ratiro ma gin-go mar lamo, omiyo, ne gitero kesno e kot mamoko, kae to bang’e ne gidhi e ECHR.\n10 Gikone, e higa mar 1996, ECHR ne ong’ado bura e yo ma joma ne kwedo lamo madier ne ok par. Kotno ne owacho ni “Joneno mag Jehova en ‘din mong’ere’ ka luwore gi chike mag piny Greece,” kendo ne omedo wacho ni yo ma ne kot matindo ong’adogo ne Joneno bura ne “tamo [Jonenogo] e ratiro margi mar lamo.” Kotno ne oyudo bende ni ok en ting’ mar sirkal mar Greece “nono ka be gik ma din moro oyiego kata gik ma gitimo ber kata rach.” Ne oruch bura ma ne oseng’ad ne Joneno mag Jehova, kendo koro ne ginyalo lemo ma onge ng’at ma chandogi!\n11 Be bedo ni Joneno mag Jehova noloyo kesno nokueyo sand ma ne isandogigo e piny Greece? Ooyo. E higa mar 2012, nitie kes moro ma chal gi mano ma ne otiek wachne Kassandreia e piny Greece bang’ yale kuom higni ma hawo 12. Bisop mar Othodoks e ma ne otero kesno e kot. Kot Maduong’ Mogik e piny Greece mong’ere kaka Council of State ne ong’ado kesno e yo ma riwo jotich Nyasaye lwedo. Kotno nowacho ni chike mag Greece omiyo dinde duto ratiro mar lemo ma onge ng’ama chandogi, omiyo, ok onego ochak odonj ne Joneno mag Jehova ni gin din ma ok ong’ere. Kotno nowacho niya: “‘Joneno mag Jehova’ ok pand puonjgi, kuom mano, gin din mong’ere.” Owete gi nyimine ma ni e kanyakla ma Kassandreia mor ahinya nikwop sani koro gin gi Od Romo ma margi giwegi.\n12, 13. Ere kaka jomoko e piny France osetiyo marach gi chike mag sirkal e thago jo Nyasaye, to weche osebet nade?\n12 France. Nitie jomoko e pinyno ma kwedo jotich Nyasaye ka gitiyo marach gi chike mag sirkal e thagogi kata kelonegi chandruok. (Som Zaburi 94:20.) Kuom ranyisi, e dier higni mag 1990, joma ochung’ ne weche osuru e piny France ne ochako nono kaka riwruok ma watiyogo e pinyno miluongo ni Association Les Témoins de Jéhovah (ATJ) ne tiyo gi pesa. Minista ma ne ochung’ ne bajet ne owacho gimomiyo ne gikawo okang’no. Nowacho niya: “Gima wayudo e nonrowa nyalo miyo okaw gige riwruogno duto kata donjnegi e kot . . . , to mano nyalo miyo riwruogno okos kaka ginyalo tiyo maber kata inyalo goye marfuk.” Kata obedo ni ne giyudo ka tije ma riwruogwa timo ler, ne giketo ne ATJ osuru mokalo alama mondo opodhe. Ka pachgino ne nyalo tiyo, ne dhi chuno ni owete olor ofiswa ma ni e pinyno kendo giuse mondo gichulgo osuruno. Kata obedo ni wachno ne pek kamano, chuny jotich Jehova ne ok oa. Ne gikwedo wachno gi kinda, kendo e higa mar 2005, ne gitero kesno e ECHR.\n13 Kotno nong’ado bura tarik 30, dwe mar Jun 2011. Nowacho ni nikech dinde nigi ratiro mar lamo, sirkal ok onego onon ka be gilemo e yo makare kata ma ok kare, mak mana ka po ni din moro okalo tong’ e wach moro. Kotno nomedo niya: “Osuru moketno . . . ng’eny ma nyalo miyo riwruogno ous gigegi madongo ma gidong’ nono, to mano nyalo mayo jolembgi ratiro mar timo gik motudore gi lamo.” Jaj duto te mag kotno ne oriwo Joneno mag Jehova lwedo! Jo Jehova ne omor ahinya ka ne sirkal oduokonegi osuru ma ne ATJ osechulo, kendo ne gimedo pesa moko e wiye. Bende, sirkal noweyo mako ofiswa kaka gir singo, mana kaka kot nochikogi.\nInyalo lemo ne owetewa gi nyiminewa ma chandore nikech sirkendegi oridonegi chik\n14. Ere kaka inyalo riwo lwedo owetewa ma kedo ne lamo madier?\n14 Mana kaka Esta gi Mordekai, jotich Jehova me kindewagi bende kedo ne ratiro mar lamo Jehova e yo moyiego. (Est. 4:13-16) Ere kaka inyalo riwo lwedo owetewa ma kedo ne lamo madier? Inyalo lemo ne owetewa gi nyiminewa ma chandore nikech sirkendegi oridonegi chik. Lamo ma kamago nigi teko mar konyo jowetewago nano. (Som Jakobo 5:16.) Be Jehova dwokoga lamogo? Ee! Kes mang’eny ma waseloyo e kot nyiso mano.—Hib. 13:18, 19.\nRatiro mar Yiero Thieth ma Ok Tuomre gi Puonj mag Muma\n15. Jotich Nyasaye neno nade wach tiyo gi remo e thieth?\n15 Mana kaka ne waneno e Sula mar 11, osemi raia mag Pinyruodh Nyasaye puonj mag Muma ma miyo ok giti marach gi remo kaka ji mang’eny timoga. (Cha. 9:5, 6; Lawi 17:11; som Tich Joote 15:28, 29.) Kata obedo ni ok wayie mondo medwa remo, sama watuo, waduto watemo matek mondo wayud thieth maber ma ok tuomre gi puonj mag Muma. Kot madongo e pinje mang’eny oseng’ado ni ji nigi ratiro mar yiero thieth kata tamore thieth moro ma chunygi ok oyiego kata ma ok luwre gi gik ma gisepuonjore e dindegi. Kata kamano, e pinje moko to jotich Nyasaye romoga gi pek mang’eny e weche thieth. Ne ane ranyisi moko.\n16, 17. Ang’o ma notim ne nyaminwa moro e piny Japan kokia, to ere kaka Jehova nodwoko lambe?\n16 Japan. Nyaminwa moro ma nyinge Misae Takeda ne jahigni 63 ka ne idwaro timne yeng’o moro makende. Ne ok en gi kibarua moro amora motimo. Nikech omakore gi Pinyruodh Nyasaye, nonyiso laktar chon ni kik mede remo. Kata kamano, noduogo ofwenyo mana dweche moko bang’e ni kare nomede remo ka ne iyang’e. Nikech ne oketh ratiche, ne odonjo ne laktechego kod osiptal ma ne oyang’eeno e dwe mar Jun 1993. Kata obedo ni nyaminwano ne muol ahinya kendo nodak e kit ngima ma piny, ne en gi yie motegno ahinya. Nochiwo neno ma thiring’inyi e kot ma nopong’ thich kuom sa achiel gi wiye kata obedo ni pod ne otuo. Seche duto ma ne iwinjo kesneno e kot, nodhiga. Notimo kamano nyaka kodong’ mana dwe achiel kende to otho! Donge chir ma nonyiso kod yiene motegno morowa? Nyaminwa Takeda nowacho ni nokwayoga Jehova pile mondo oguedh kinda ma notimo e kesno. Ne en gadier ni Jehova ne dhi dwoko lambe. Weche nobet nade?\n17 Higni adek bang’ ka Nyaminwa Takeda nosetho, Kot Maduong’ Mogik ma Japan noriwo kesne lwedo. Ne ong’ad bura tarik 29 dwe mar Februar, higa mar 2000. Kotno nowacho ni ne ok owinjore mondo mede remo to ne ok odwar. Kotno nomedo ni “ng’ato ka ng’ato nigi ratiro mar timo yiero” e weche thieth kod mamoko ma kamago, kendo ni “nyaka mi yieroneno luor.” Okang’ ma ne Nyaminwa Takeda okawo mar kedo ne ratiro mare mar yiero kit thieth ma ok tuomre gi puonj mag Muma nokelo ber ne Joneno duto ma Japan. Sani koro ginyalo yiero kit thieth ma gidwaro ma onge luoro moro amora ni lakteche nyalo medogi remo ka gikia.\nPablo Albarracini (Ne paragraf mar 18 nyaka 20)\n18-20. (a) Ere kaka kot mar apil e piny Argentina noriwo lwedo ratiro ma ng’ato nigo mar tiyo gi kad ma osepong’o motelo e tamore mondo kik mede remo? (b) Kodok korka tiyo gi remo e thieth, ang’o ma wanyalo timo mondo wanyis ni wabolore ne loch Kristo?\n18 Argentina. Ang’o ma raia mag Pinyruoth nyalo timo mondo gimi jomamoko tich ma yot sama gituo ma ok ginyal wuoyo? Wanyalo ting’o kad ma nyalo wuoyo e lowa. Mano e gima Pablo Albarracini notimo. E dwe mar Mei 2012, ne ogoye bunde nyadinwoya ka ne jokuoge kwalo kamoro. Ne oring kode e osiptal ka pache olal, omiyo, ne ok onyal lero ni kik mede remo. Kata kamano, ne en gi kad ma kwero lakteche mondo kik mede remo. Ne opong’o kadno higni ang’wen moko ma nosekalo. Kata obedo ni lakteche ne neno ni ne onyalo tho ka ok omede remo, ne giyie luwo gik ma nondiko e kadne. Kata kamano, wuon Pablo ma ok en Janeno nodhi e kot kokwayo mondo med wuode remo. Kotno noyie gi wachno.\n19 Loya ma ne ochung’ ne chi Pablo e kesno nomako apil mapiyo. Mana bang’ seche machuok, kot mar apil nokwer ni kik med Pablo remo nikech dwarore ni lakteche otim gima jatuo owacho e kadne. Wuon Pablo nochwalo wachno e Kot Maduong’ Mogik ma Argentina. Kata kamano, kotno ne ok oyudo “gimoro amora ma ne nyalo miyo giket kiawa ka be [weche ma Pablo nowacho e kadne] ne gin weche ma nondiko ka pache ler, kendo ma onge ng’ama nochune.” Kotno nowacho bende kama: “Ng’ato ang’ata maduong’ kendo ma wiye ber nigi ratiro mar wacho chon gima doher ni tim sama ithiedhe, kendo onyalo yiero mar tamore kit thieth moro kata yiego . . . Lakteche nyaka luw weche ma jatuo owacho.”\nBe isepong’o kad ma nyalo konyi ka wach medo remo oyudi?\n20 Owadwa Albarracini sani osechango maber. Omor ahinya ni ne otimo maber pong’o kad mar remo chon. Chiege bende mor ahinya gi wachno. Kata obedo ni pong’o kadno chon kamano ne nyalo nenore ka gima tin, timo mano nonyiso maler ni nobolore ne loch Kristo ma e Ruodh Pinyruodh Nyasaye. To nade in kaachiel gi joodu? Be ng’ato ka ng’ato kuomu osepong’o kadno?\nApril Cadoreth (Ne paragraf mars 21 nyaka 24)\n21-24. (a) Ang’o ma notimore ma nomiyo Kot Maduong’ Mogik ma Kanada ong’ado wach moro maduong’ e wi ratiro ma nyithindo ma bet dito nigo, to kod wach medo remo? (b) Kesno nyalo jiwo nyithindwa matindo e yo mane?\n21 Kanada. Kot mag pinyno omiyoga jonyuol ratiro mar yiero ne nyithindgi thieth mowinjore. Nitie kinde ma kot moko oseng’ado ni nyithindo ma bet dito be nigi ratiro mar yiero thieth ma gidwaro. Mano e gima notimore e kes ma nomako April Cadoreth. Ka ne en jahigni 14, ne orwake e wod ka ne fuon moro e i dende chuer remo. Dweche manok ka ne pok mano otimore, ne opong’o kad ma nyiso ni ok onego mede remo kata ka weche tek manade. Laktar ma ne thiedhe notamore luwo gima nosewacho e kadne, kendo ne odhi e kot mondo oyiene medo April remo. Ne omede remo githwon. Bang’e, April nowacho ni gima laktarno notimone ok bor ahinya gi ng’ama nindo gi nyako githwon.\n22 April gi jonyuolne nodonjo ne laktarno e kot. Bang’ higni ariyo, kesno nochopo nyaka e Kot Maduong’ Mogik ma Kanada. Kata obedo ni kes noloyo April nikech onge chik Kanada ma ne riwe lwedo achiel kachiel, kot ne ogolo chik mondo chule pesa ma ne otiyogo e kesno. Bende, kot nong’ado ni April kaachiel gi nyithindo duto ma bet dito nigi ratiro mar timo yierogi giwegi e weche thieth. Kot nowacho kama: “E weche mag thieth, nyithindo ma hikgi tin ne 16 bende onego mi thuolo mar lero gimomiyo gidwaro kata ok gidwar kit thieth moro ka pok othiedhgi, mondo one ka be ging’eyo gima gitimo adier.”\n23 Yo ma nong’adgo kesno ne ber ahinya nikech Kot Maduong’ Mogikno nowacho ni nyithindo ma bet dito nigi ratiro mar yiero thieth ma gidwaro. Chon kot mag Kanada ne nyalo golo chik mondo mi nyithindo ma hikgi tin ne 16 kit thieth moro amora ma kot ne neno ni ber gi nyathino. Kata kamano, bang’ kesno, kot koro ne ok nyal chuno nyithindo ma ni e bwo higni 16 gi thieth ka pok gimiyogi thuolo mar nyiso ni gin gi nyalo mar timo yiero kendgi.\n“Ng’eyo ang’eya ni an be natimo gimoro e miyo nying Jehova duong’ kendo nyiso ni Satan en ja miriambo mora ndi”\n24 Be kes ma nokawo higni adekno nokelo ber moro? April dwoko ni, “Ee!” Sani ngimane ber kendo en painia mapile. Owacho kama: “Ng’eyo ang’eya ni an be natimo gimoro e miyo nying Jehova duong’ kendo nyiso ni Satan en ja miriambo mora ndi.” Gik ma notimore e ngima April nyiso maler ni kare nyithindwa matindo bende nyalo chung’ motegno sama giromo gi yiero ma korgi tek, mi ginyis ni gin raia mag Pinyruodh Nyasaye.—Mat. 21:16.\nRatiro mar Pidho Nyithindo ka Luwore gi Chike Jehova\n25, 26. Ang’o ma samoro timorega sama jonyuol oketho kendgi chuth?\n25 Jehova omiyo jonyuol ting’ mar pidho nyithindo ka luwore gi chikene. (Rap. 6:6-8; Efe. 6:4) Mano en migawo ma ok yot, to onyalo bedo ma tek moloyo ka dhako gi dichwo ma nigi nyithindo oketho kend margi chuth. Ng’ato ka ng’ato kuomgi nyalo dwaro ni pache e ma mondo otigo e pidho nyithindo ma ne ginyuolo. Kuom ranyisi, janyuol ma Janeno diher ni nyithinde opon e ngima mar Jokristo, kata kamano, jaode ma ok Janeno to nyalo bedo gi paro mopogore ahinya. Janyuol ma Jakristo onego ong’e ni kata obedo ni ketho kend chuth miyo koro ok ginyal tudore kaka dichwo gi dhako, mano ok nyis ni migawo ma giduto gin-go mar pidho nyithindgi bende orumo.\n26 Janyuol ma ok Janenono seche moko nyaloga dhi e kot mondo omiye ratiro mar dak gi nyithindo mondo ochik kaka nyithindogo biro pon e weche Nyasaye. Jonyuol ma kamago seche moko wacho ni yie mondo nyathi obed Janeno mar Jehova nyalo ketho ngima nyathino. Ginyalo wacho ni bedo Janeno biro tuono nyathi thuolo mar timo nyasi mag paro odiechieng nyuolne, nyasi mamoko ma ji mathoth ohero timo, kod yudo thieth mimedoe ji remo. Gima ber en ni kot mang’eny temoga ng’ado bura ka luwore gi gima biro kelo ne nyathi ber, to ok din ma janyuol lemoe. Wane ane ranyisi moko.\n27, 28. Kot Maduong’ Mogik ma Ohio nong’ado wach mane e kes ma ne wacho ni ngima nyathi nyalo kethore ka obedo achiel kuom Joneno mag Jehova?\n27 Amerka. Kinde moro, wuoro moro ma ok Janeno notero wach e kot kowacho ni ngima wuode ma Bobby ne dhi kethore ka opon ka en achiel kuom Joneno mag Jehova. Kotno ne oyiene dak gi nyathino. Jennifer Pater ma min Bobby to ne oyiene mana limo Bobby, kata kamano, ne ochike ni kik “opuonje wach moro amora mar Joneno mag Jehova kata timo gimoro amora ma nyalo miyo opuonjre weche Joneno.” Weche ma ne kotno ochiko ne nyalo kata nyiso ni nyaminwano ne ok onego owuo gi wuodeno e wi Muma kata puonje chike ma ni e i Muma! Iparo ni nyaminwano nowinjo nade e chunye? Wachno nonyoso chunye ahinya, kata kamano, owacho ni nopuonjore hore korito mondo Jehova okonye. Oparo chien kowacho kama: “Jehova ne ni koda kinde te.” Kokalo kuom riwruok mar oganda Jehova, noyudo loya ma noterone wachno e Kot Maduong’ Mogik ma Ohio, kendo kotno noyie winjo kesno e higa mar 1992.\n28 Kot Maduong’ Mogikno ne ok oyie gi bura ma kot matin nong’ado e wachno, kendo nolero ni “jonyuol nigi ratiro mar puonjo nyithindgi gimoro amora moriwo nyaka timbe kod weche din.” Kotno nowacho ni gionge gi ratiro mar tamo janyuol dak gi nyathine nikech wach din, mak mana ka ng’at ma dwaro kamano nyalo nyiso maler ni puonj mag Joneno mag Jehova nyalo hinyo nyathi kata ketho wiye. Kotno noyudo ni puonj mag Joneno mag Jehova ok nyal ketho wi nyathino kata hinyo ngimane e yo moro amora.\nKot mang’eny osemiyo jonyuol ma Joneno ratiro mar pidho nyithindgi\n29-31. Ang’o momiyo ne oma nyaminwa moro ma Denmark ratiro mar pidho nyare, to Kot Maduong’ Mogik ma pinyno nong’ado wachno nade?\n29 Denmark. Anita Hansen bende noromo gi chal ma kamano ka ne chwore ma ne gisewerego chuth otero kes e kot kokwayo ni mondo miye nyare ma Amanda ma ne jahigni abiriyo. Noyudo kot ma ne ni e alworagi noseyie ne Anita dak gi nyathino e higa mar 2000. Wuon Amanda nomako apil e kot ma malo mi kotno oyiene kawo Amanda odaggo. Nikech kotno ne neno ni wach din e ma ne miyo jonyuolgo yware e wi kaka nonego gipidh nyathigi, ne ong’ad ni wuon nyathino e ma ne nyalo pidhe maber moloyo. Kuom mano, ne otam Nyaminwa Anita pidho nyathine mana nikech en Janeno mar Jehova!\n30 Nyaminwa Anita wacho ni e kinde ma wechego ne dhi nyime, chunye ne onyosore ma seche moko ne okia kata ni onyis Jehova ang’o sama olemo. Owacho kama: “Kata obedo ni weche ne tek kamano, ndiko mar Jo-Rumi 8:26, 27 ne ohoyo chunya ahinya. Kinde duto ne an gadier ni Jehova ne winjo kata mana weche ma ne ok anyise gi dhoga. Noranga pile kendo noikore konya seche te.”—Som Zaburi 32:8; Isaiah 41:10.\n31 Nyaminwa Anita nomako apil e Kot Maduong’ Mogik ma Denmark. Ka ne kotno somo bura ma ne ging’ado e kesno, ne giwacho kama: “Sama wayiero ng’ama biro dong’ gi nyathi, onego wanon maber mondo watim yiero ma biro konyo nyathino moloyo.” Bende, kotno nolero ni sama giyiero ng’ama biro dong’ gi nyathi, ok ng’i ni janyuol “ni e din” mar Joneno mag Jehova kata ooyo, to kar mano, gima duong’ en yo ma janyuol ka janyuol timogo gik moko sama ywaruok oneno. Nyaminwa Anita chunye nofuong’ore ahinya ka ne kot ong’ado ni en janyuol maber mi odwokne Amanda mondo en e ma opidhe kendo orite.\n32. Ere kaka ECHR osesiro jonyuol ma Joneno sama ibuonogi?\n32 Pinje moko mag Ulaya (Europe). Nitie seche ma kes moko mag laro nyithindo oseyal nyaka e kot moko ma ni oko mar pinje ma kesgo nochakoree. Kata mana ECHR bende osegayalo kes ma kamago. E kes moko ariyo, ECHR nowacho ni kot matindo kod moko madongo osebedo ka ng’ado ne jonyuol ma Joneno bura ang’aya mana nikech din-gi. ECHR nowacho ni mano en buono ji, kendo ne giwacho ni “ng’ado ne ng’ato bura e yo moro mana nikech dinne en gima ok owinjore.” Miyo moro ma Janeno ma ECHR nong’adone bura maber kamano nowacho kama: “Litna ahinya ka idonjona ni ahinyo nyithindo ma an e ma anyuolo, ka an to ang’eyo maber ni atemo matek mondo aketgi e yor ngima maberie moloyo, ma en ngima ma luwore gi puonj mag Kristo.”\n33. Ere kaka jonyuol ma Joneno nyalo tiyo gi puonj ma ni e Jo-Filipi 4:5?\n33 Jonyuol ma Joneno ma romoga gi kes ma kamago nyaka ng’e seche monego giturie. (Som Jo-Filipi 4:5.) Kata obedo ni gin gi ratiro mar puonjo nyithindgi yore Jehova, nyaka ging’e ni jonyuol ma ok Joneno bende nigi ratiro mar konyo e pidho nyithindogo ka gidwaro timo kamano. Jonyuol ma Joneno onego otim kinda ma romo nade e puonjo nyithindgi?\n34. En puonj mane ma jonyuol ma Joneno nyalo yudo e weche moko ma Jo-Yahudi notimo e kinde Nehemia?\n34 Nitie puonj ma wanyalo yudo ka wanono weche moko ma notimore e kinde Nehemia. Jo-Yahudi ne tiyo matek ahinya e gero kuonde ma nokethore e ohinga mag Jerusalem. Ne ging’eyo maber ni ohingago ne dhi ritogi gi nyithindgi mondo jowasigu kik monjgi. Mano e momiyo Nehemia nojiwogi niya: ‘Keduru ne joweteu, ne yawuotu gi nyiu, kod mondu gi uteu.’ (Neh. 4:14) Jo-Yahudigo ne nyaka ked gi kinda ahinya. E kindegi bende, jonyuol ma Joneno kedo matek ahinya mondo gipuonj nyithindgi adiera. Ging’eyo ni nyithindgi romo gi gik mang’eny ma thung’ogi kokalo kuom osiepe ma gin-go e skul kod e alwora ma gidakie. Osiepe ma kamago nyalo kata yudore e i ot kokalo kuom teknoloji. Un jonyuol, paruru kinde duto ni kinda dwarore ahinya mondo urit yawuotu kod nyiu, mondo gitim dongruok e weche Nyasaye.\nBed Gadier ni Jehova Biro Dhi Nyime Siro Lamo Madier\n35, 36. Gin ber mage ma Joneno mag Jehova oseyudo nikech kedo ne ratiro ma gin-go mar lamo Jehova, to ang’o ming’ado e chunyi?\n35 Kuom adier, Jehova osebedo ka guedho kinda ma jotichne ma sani timo mondo giked ne ratiro mar lame ka gin thuolo. E seche ma gikedo, gisechiwo neno e yo malong’o e kot kod e nyim oganda. (Rumi 1:8) Ber machielo mosenenore sama jotich Jehova kedo ne ratiro mar lamo en ni yo moseng’adgo kesgi moko osekonyo nyaka joma ok Joneno. Kata kamano, tijwa ok en mar kelo lokruok e yo mitayogo oganda, to bende dwachwa maduong’ ok en mana ni ji ong’e ni wang’eyo gima watimo. Gima duong’ momiyo watero kes e kot sama ikwedowa en ni mondo wasir ratiro ma wan-go mar lamo Jehova e yo moyiego kendo miyo lamo maler odhi nyime.—Som Jo-Filipi 1:7.\n36 Wang’aduru e chunywa ni wabiro dhi nyime luwo ranyisi mar joma osekedo ne ratiro mar lamo Jehova! Wasikuru ka wamakore gi Pinyruoth ka wan gadier chuth ni Jehova biro dhi nyime siro lamo madier kendo miyowa teko mar timo dwache.—Isa. 54:17.\nEre kaka sirkende moko osetemo thiro ratiro ma Jokristo nigo mar lamo, to weche osebet nade?\nGin yore mage ma Joneno mag Jehova osebedo ka kedogo ne ratiro mar tamruok mondo medgi remo, to ere kaka Jehova oseguedho kindagi?\nGin pek mage ma jonyuol moko ma Joneno romogo sama kend margi okethore?\nAng’o momiyo in gadier chuth ni Pinyruodh Nyasaye e mosebedo ka konyowa loyo kes ma wajabedogo e kot?


1Cor 3 | `KMO | STEP | Wowak, yaka kumwoy, ada kwona saka Spiriteka tawa maga eecha ba tarek. Ada kwona diita nosapek tawa maga eecha sawo tar. Kwo yikapaga eecha tarek, ada sawo tar.\nGOD RIITI YO OTII TAWA WAKASA MA\n1 Wowak, yaka kumwoy, ada kwona saka Spiriteka tawa maga eecha ba tarek. Ada kwona diita nosapek tawa maga eecha sawo tar. Kwo yikapaga eecha tarek, ada sawo tar. 2 Eena ada kwona mukun havatar. Hapagaboboyen havakasakech. Kwota eena sayarekasakech eena ada eecha hava tar. Apa eecha kwo sayarekasakech. 3 Kwotadiita nosapek tawa maga eechatawak, eena kwo sayarekasakech. Kwo akar ma yechi yon yak eena gegiya tawey, eena kwi inyaka awasen awasen ki sokwa tawak, wowak, kwo maji owuk anapichu. Echa otii tawey, siin eecha mukuchichu kwo diita nosapek tawa ma. Kwo diita nosapek tawa ma yecha a otii tawaabon eena sumowutu. 4 Kwota eecha otii tawey, ma por rii eecha wocho: “Ada Pol riiti.” Anadii eecha wocho: “Ada Apolos riiti.” Kwo eecha otii tawey, kapo boy nosapek tawa ma yecha otii tawabaga eechaba otiito?\n5 Kwona hiki. Apolos rii nama? Pol rii nam? Sicha God riiti yon otiichichawa ma. Eetaba. Eeta Harapa riita sinya yon pochi pochi harin si otii tar. God riita otiichirek, no yo otii tawak, kwo Jisasriina hiki siitiichichu. 6 Ada siikenchicharek, Apolos rii ukun hava tarek, God riita otiichirek, saga sokwa tar. 7 Eenaaboboy chichawa ma rii hikasakech. Ukun hava tawa ma rii eechaba hikasakech. Yaho. God rii harapa hika tawa. God riitaba saga otiichichawak, sokwato. 8 Aboboy chichawa ma riitaka ukunhava tawa ma riitaka piir eeta chegiibak tawa. God riipa hakiita piiriita otii tar yowoyek mani ya eechapa yakiita. 9 Ayo, sicha eeta God riitaka eecha yo otii tawa ma. Kwo eeta God riiti nowoga eecha tawa. Kwo eeta God riiti akaga eecha tawak, kwo tawa.\nLOTU OTII TAWA MA YE EETA AKA YON OTIITO\n10 God riita ana har boboyen ada eena otiichichari, ada eeta akan hehar otii tawa ma siir. Siirek, ada akan tasii tawa mun heechir. Heechirek, anadii ma ye ya aka howun otiito. Otii tawak, eyey ma sa hehar aka howubak otii ta. 11 God riita akan tasii tawa mun God riita podareba heechir. Heechiri, rii eeta Jisas Kraist. Aka akarega tasii tawa mun ma por rii tasiikasakech. Yaho. 12 Ma kaw ye akan howuk otii taney, kaw ye gol, silva hadabas papa kepik otii tanak, kaw ye me, dopo nokwak otii takiita. 13 Eecha otii tanak, Jisas Kraist riitiyana nediik eyey ma yechi saniga saniga otii tawa yon heharmukuchinyak, hekiita. Eeta nediik yana hisii eyey ma yecha otii tawa yon eena mukuchikiita. 14 Ma por rii aka mu tasiichi howuk otii tanak, hik uwunan siiney, eeta ma rii ya kepin yakiita. 15 Wowak, ma por rii aka mun tasiichi howuk otiitanak, riiti yon hikuwuney, ri yo biish siikiita. Wowak, hi yanak, riitaba kepi takiita. Dii eechaba tawa ma por riiti aka hik uwunak, riipa heechi akii ikiita.\nJISAS RIINA HIKI SIITIICHICHAWAMA EETA GODRIITI HOLI AKA\n16 Kwo God riiti holi aka tawa. Eecha tawak, God riiti Spirit eeta kwoti wok tawa. Kwo boy eeta boboyen hecho? 17 Ma por rii God riiti akan pi dagiir poyeney, God riipa eeta ma riina pi dagiir poyebakiita. God riiti aka eeta holi aka. Kwota eeta riiti holi aka.\n18 Kwo ma por mayama woshepii majin batanakech. Ma por riita eecha hikiney, ada diita nosapek tawa boboyen hokwa sokwa ma, woneyk rii sa opoy sii ta. Rii sa mapo hikisha yesha ma siichi. Wonyak komas riipa yo omutiik hokwa sokwa ma siikiita. 19 Diita nosapek tawa hokwa sokwa boboy sii eeta God riiti misomak hikisha yesha tawaboboy. Mashi keyir maji eecha wocho:\n“Hokwa sokwaq ma ye yechi otii tawa aboga eecha otiitwak, God riita riiti mayak yenya yato.\nEmiyepen yatawaga eecha yato.”\n20 Mashi keyir maji siieechaba bato:\n“Eeta Harapa rii hechawey, harapa hokwa sokwa\nma yechi inyaka eeta kubuchey boboy.”\n21 Eena ma ye yechi hin yesokwakasakech. Yaho. Eyey boboy eeta kwoti. Pol, Apolos, Pita, diita nosap eechaba eechaba tawa boboy ha tawa boboy, apa boboy, komas boboy, diita eyey boboy eeta kwoti yiba. 22 Wowak, kwo eeta Kraist riiti yiba. 23 Kraist rii eeta God riiti.


1Cor 13 | `KMO | STEP | Ada ma yechi majin hehar sawo taney, ejel majin hehar sawo taney, ada man rukusiinan siiney, ada mega eecha toko tawak, wasegey rokoto.\nRUKUSII TAWA NOBO\n1 Ada ma yechi majin hehar sawo taney, ejel majin hehar sawo taney, ada man rukusiinan siiney, ada mega eecha toko tawak, wasegey rokoto. 2 Ada keena piirapet yechi majiga eecha ba taney, ada hokwa sokwa ma teyega, ada God riiti veenyi tawa boboyen heyega, ada hiki siitiichichawa boboy teyega an waga kwowun wochuwak yepak iwa, ada rukusii tawa boboy tanan biish tawey, iipa an kubuchey boboy sowa. 3 Ada eeji eyey boboy sagan kubuchey tawa man ha taney, ada eeji maban heechinak, i hiki uwuney, ada rukusiinan sii taney, eeta yepa eyey ana napa saka kaw kiyatayekiitawak.\n4 Ma rii rukusii tawey, rii eshar eechaba eechaba hehar kiyatatyeto. Rukusii tawey, ma rii akar ma yechi hin kapasek hikikasakech. Ma rii rukusii tawey, rii mayama riiti hin rukusiichi yesokwakasakech, riigakasakech. 5 Ma rukusii tawey, wok woy tawa ma tawa. Rukusii tawey, riita riiti boboyen egesiikasakech. Rukusii tawey, riita inyaka ameya kwotayekasakech. Rukusii tawey, riina kapasek otii tawa boboyen eena hikikasakech. 6 Ma riirukusii tawey, rii kapasek boboyen henyak, rii eena kwoya hikikasakech. Yaho. Rii omutiik boboy siikenen henyey, eeta inyaka kwoya hikitu. 7 Rii eyey nomoya tawa boboyen rii kiyato. Riita eechaba eechaba nedii rii hiki siitiichichawak, Jisas riina howu tawak, rii hapaga siichi eeta nobobak tawa.\n8 Rukusii tawa boboy sii eechaba eechaba takiita. Hamakasakech. God riiti majin sawo tawa boboy siipa i hamakiita. Akar akar akama majik ba tawey siipa hamakiita. Hokwa sokwa tawa yo siipa eechaba i hamakiita. 9 God riita nona ha tawa hokwa sokwa tawa boboy sii ameda ameda tawa. Sawotawa maji sii eechaba ameda tawa. 10 Wowak, komas amutiik tawa boboy kepi wey siita yanak, diita chep yapii yo yepa i hamakiita.\n11 Mashi ada yikapwaga eecha tarek, yikapwa majik ada batar. Ada yikapwaga eecha meejichi otiitar. Yikapwaga eecha hiki tar. Apa ada mak siirek, tawey, ada yikapwa otiitawa aboga eecha otiikasakech. 12 Apa nota misoman hechawa gukayega eecha tawa. Hehar hekasakech. Komas nedii yanak, nota God riiti misoman hehar hekiita. Apa ada ameda ameda hecho. Wowak, komas ada heharhe siitiichikiita. Anapa God riita ana hechawabaga, ada eechaba hekiita.\n13 Wowak, piiriichar boboy ye tawa. Ye eeta hiki siitiichichawa boboy, Jisas riina kowu tawa boboy, rukusii tawa boboy. Wowak, si harapa eeta rukusii tawa boboy.